title: Luxemburgin valtaus

text: Saksan 1., 2. ja 10. panssaridivisioona ylittivät rajan kello 04.35 kohtaamatta merkittävää vastarintaa ainoastaan muutama silta tuhoutui ja joitakin miinoituksia purettiin. Luxemburgin vapaaehtoisjoukot eivät poistuneet kasarmeiltaan. Poliisit asettuivat vastarintaan, mutta heidän varusteensa olivat riittämättömät. Pääkaupunki vallattiin ennen puolta päivää. Luxemburgilaisista joutui sotavankeuteen 75 sotilasta ja poliisia, kuusi poliisia ja yksi sotilas haavoittui.


title: Luxemburgin valtaus

text: Ranskan 3. kevyt ratsuväkidivisioona (kenraali Petiet), jonka tukena olivat 1. Spahiprikaati (evesti Jouffault) ja 5. panssaripataljoonan 2. komppania, ylitti Luxemburgin etelärajan tehtävään selvittää saksalaisjoukkojen kokoonpano ja sijainti. Ranskalaiset kuitenkin vetäytyivät ensimmäisen kohtaamisen jälkeen Maginot-linjan taakse. Iltaan mennessä pääosa Luxemburgista aivan eteläisintä osaa lukuun ottamatta oli saksalaisten hallinnassa. Yli 90 000 siviiliä evakuoitiin Esch-sur-Alzettesta saksalaisten hyökkäyksen seurauksena. Näistä 47 000 Ranskaan ja loput Luxemburgin keski- ja pohjoisosiin.


title: Luxemburgin valtaus

text: Suurherttuatar Charlotte ja pääministeri Pierre Dupong pakenivat Ranskan ja Portugalin kautta Britteinsaarille, josta he siirtyivät edelleen sodan aikana Kanadaan. Charlottesta tuli Lontoossa kansallisen yhtenäisyyden symboli. Hänen vanhin poikansa ja perillisensä Jean liittyi vapaaehtoisena Britannian armeijaan 1942. Ainoa Luxemburgiin jäänyt hallituksen jäsen oli Albert Wehrer sekä 41 varajäsentä.


title: Isojaakonkukka

text:
Isojaakonkukka ("Justicia carnea") on jaakonkukkien sukuun kuuluva laji. Sitä kutsutaan joskus tieteellisellä nimellä "Jakobinia carnea". Se kuuluu
akanttikasvien heimoon.


title: Isojaakonkukka

text: Kasvi latvotaan keväisin ja tällöin sitä voidaan lisätä latvapistokkaista.


title: Isojaakonkukka

text: Kukat ovat roosan väriset. Se voi kasvaa parhaimmillaan 1,5 metriä korkeaksi pensaaksi. Versot ovat monihaaraisia.


title: Isojaakonkukka

text: Isojaakonkukka on kotoisin Brasiliasta.


title: Isojaakonkukka

text: Kasvi viihtyy puolivarjossa lämpimällä kasvupaikalla. Ilmankosteuden tulee olla korkea, etenkin kesällä.


title: Isojaakonkukka

text: Isojaakonkukkaa käytetään huonekasvina.


title: Saara Suomalainen

text: Saara Suomalainen (s. 31. lokakuuta 1990) on suomalainen pesäpalloilija, joka edustaa Seinäjoen Maila-Jusseja. Hänen kasvattajaseuransa on Haminan Palloilijat.


title: Saara Suomalainen

text: Superpesiksen runkosarjassa Suomalainen on pelannut kaikkiaan 182 pesäpallo-ottelua, joissa on lyönyt 327 ja tuonut 23 juoksua. Kärkilyöntipisteitä hän on kerännyt pelaamissaan runkosarjan otteluissa 545. Superpesiksen pudotuspeleissä Suomalainen on pelannut yhdeksän ottelua, joissa on lyönyt seitsemän juoksua. Lisäksi hän on pelaamissaan pudotuspelien otteluissa kerännyt tililleen 52 kärkilyöntipistettä.


title: Johanna Tallgren

text: Johanna Tallgren (s. 3. heinäkuuta 1986) on suomalainen pesäpalloilija, joka edustaa Vihdin Palloa. Hänen kasvattajaseuransa on Roihu.


title: Johanna Tallgren

text: Superpesiksen runkosarjassa Tallgren on pelannut kaikkiaan 80 ottelua, joissa on lyönyt 13 ja tuonut 93 juoksua. Kärkilyöntipisteitä hän on kerännyt pelaamissaan runkosarjan otteluissa 337. Superpesiksen pudotuspeleissä Tallgren on pelannut neljä ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen 13 kärkilyöntipistettä.


title: Käpyjaakonkukka

text: Käpyjaakonkukka eli onnenkäpy ("Justicia brandegeana") on jaakonkukkien sukuun kuuluva laji. Se kuuluu akanttikasvien heimoon.


title: Käpyjaakonkukka

text: Kasvia voidaan lisätä versopistokkaista.


title: Käpyjaakonkukka

text: Kukat ovat pienet. Ne ovat valkoisia, mutta niillä on punaruskeat suojuslehdet, jotka ovat koristeellisia.


title: Käpyjaakonkukka

text: Onnenkäpy on kotoisin Meksikosta.


title: Käpyjaakonkukka

text: Kasvi viihtyy aurinkoisella paikalla viileähkössä huoneessa.


title: Käpyjaakonkukka

text: Onnenkäpyä käytetään huonekasvina.


title: Boutique

text: Boutique on yhdysvaltalaisyhtye Madison Parkin debyyttialbumi. Sen julkaisi BasicLux Records 23. maaliskuuta 2004. Vaikka albumi onnistui tuomaan yhtyeen kuuluisuuteen, se ei päässyt lainkaan listoille.


title: Martti Hovi

text: Martti Kalervo Hovi (20. tammikuuta 1915 Virenoja, Orimattila – 6. helmikuuta 2009 Helsinki) oli suomalainen yritysjohtaja. Hän oli Kemiran (ent. Rikkihappo) pääjohtaja ja johtokunnan puheenjohtaja vuosina 1955–1977 sekä johtokunnan päätoiminen puheenjohtaja 1977–1979.


title: Martti Hovi

text: Hovi kirjoitti ylioppilaaksi Lahden yhteiskoulusta vuonna 1933 ja valmistui agronomiksi vuonna 1939. Vuonna 1952 hän valmistui maatalous- ja metsätieteiden maisteriksi.


title: Martti Hovi

text: Hovi toimi talvisodan ja jatkosodan alussa hävittäjälentäjänä, mutta hänet kutsuttiin Valtion viljavaraston osastonjohtajaksi heikentyneen elintarviketilanteen vuoksi.


title: Martti Hovi

text: Vuonna 1940 Hovi aloitti nousujohteisen uransa Valtion Rikkihappo- ja Superfosfaattitehtaat Oy:ssä. Vuonna 1955 hänet nimitettiin yrityksen pääjohtajaksi. Hovi jäi tehtävästä eläkkeelle vuonna 1979.


title: Martti Hovi

text: Hoville myönnettiin vuorineuvoksen arvo vuonna 1964. Vuonna 1977 Helsingin yliopisto nimitti hänet maatalous- ja metsätieteiden kunniatohtoriksi.


title: Maija Louekari

text: Maija Louekari (s. 1982 Oulu) on suomalainen tekstiilitaiteilija. Hän opiskeli muotoilua ja sisustusta Taideteollisessa korkeakoulussa ja graafista suunnittelua Kööpenhaminassa.


title: Maija Louekari

text: Vuonna 2003 hän voitti ensimmäisen palkinnon Marimekon ja Taideteollisen korkeakoulun järjestämässä Nuoren elämän raamit -suunnittelukilpailussa kuosillaan "Hetkiä." Vuonna 2006 hänet palkittiin parhaasta kangasmuotoilusta Elle Deco International Design Awards (EDIDA) 2005 -kilpailussa.


title: Maija Louekari

text: Louekari on suunnitellut Marimekolle monia painokuoseja, asusteita ja sisustusesineitä. Syyskuussa 2013 eräässä Marimekkoa kohdanneessa plagiointikohussa hänen "Hetkiä"-kuosinsa todettiin pohjautuvan Markus Lepon valokuvaan 1960-luvun Helsingistä.


title: Maija Louekari

text: Louekari asuu avoliitossa graafikko Kasper Strömmanin kanssa.


title: In the Stars

text: In the Stars on yhdysvaltalaisyhtye Madison Parkin toinen studioalbumi. Sen julkaisi BasicLux Records digitaalisesti ladattavana 20. kesäkuuta 2006. Toisin kuin Madison Parkin debyyttialbumi "Boutique", tämä albumi pääsi listoille, sillä se on päässyt iTunesin latauslistoilla muutamaksi viikoksi kymmenen ladatuimman albumin joukkoon.


title: Visti

text: Visti on neljän hengen korttipeli, jossa pakkana toimii tavallinen 52-kortin pakka. Bridge kuitenkin nousi sitä suositummaksi peliksi 1890-luvulla. Pelaajat jaetaan kahteen joukkueeseen ja pelin tavoite on saada vähintään seitsemän tikkiä omalle joukkueelleen.


title: Väinö Hovi

text: Väinö Toivo Hovi (1913 – 11. heinäkuuta 1982) oli suomalainen fyysikko. Hän oli Turun yliopiston fysiikan professori 1953–1977 ja samalla yliopiston Wihurin fysiikantutkimuslaitoksen johtaja 1957–1977. Hän tutki kiinteän olomuodon ja matalien lämpötilojen fyysiikkaa ja myös ydinfysiikkaa.


title: Väinö Hovi

text: Hoville myönnettiin Wihurin kansainvälinen palkinto 1961.


title: Indoli-3-aldehydi

text: Indoli-3-aldehydi (CHNO) on aldehydiryhmän sisältävä indolin johdannainen. Yhdistettä voidaan käyttää valmistettaessa värejä ja muita orgaanisia yhdisteitä.


title: Indoli-3-aldehydi

text: Indoli-3-aldehydi on huoneenlämpötilassa kiinteää valkoista ainetta. Se liukenee pienessä määrin veteen ja paremmin orgaanisiin liuottimiin, kuten etanoliin. Yhdiste reagoi aromaattisille aldehydeille tyypillisin tavoin muun muassa bentsoiinikondensaatiolla ja Cannizzaro-reaktiolla sekä muodostaa oksiimeja, fenyylihydratsoneja ja semikarbatsoneja.


title: Indoli-3-aldehydi

text: Indoli-3-aldehydiä voidaan valmistaa Vilsmeier-reaktiolla indolista, formyylimetyylianiliinista tai dimetyyliformamidista ja fosforyylikloridista. Yhdistettä voidaan syntetisoida myös Reimer–Tiemann-reaktiolla indolin reagoidessa kloroformin kanssa emäksisissä olosuhteissa. Tällöin eniten muodostuva tuote on kuitenkin usein 3-kloorikinoliini.


title: Indoli-3-aldehydi

text: Indoli-3-aldehydiä voidaan käyttää tryptofaanin ja väriaineiden synteesissä. Siitä saadaan indigoa tai N-alkyyli-γ-pikoliniumsuolojen kanssa kondensaatiolla kirkaankeltaista dimetiinisyaniineihin kuuluvaa väriainetta.


title: Paul Hoyer

text: Paul Gustav Hoyer (s. 14. maaliskuuta 1945 Helsinki) on suomalainen fyysikko. Hän on ollut vuodesta 1980 Helsingin yliopiston alkeishiukkasfysiikan professori. Hän on tutkinut teoreettista hiukkasfysiikkaa ja etenkin vahvojen vuorovaikutusten perusteoriaa ja sen sovellutuksia.


title: Paul Hoyer

text: Hoyer väitteli filosofian tohtoriksi 1977 ja työskenteli ulkomailla vuoteen 1981. Sen jälkeenkin hän on useaan otteeseen ollut Cernissä ja yhdysvaltalaisissa yliopistoissa vierailevana tutkijana ja professorina.


title: Paul Hoyer

text: Hoyer valittiin Suomalaisen Tiedeakatemian jäseneksi vuonna 2005.


title: Joni Nousiainen

text: Joni Nousiainen (s. 26. lokakuuta 1985 Kitee) on suomalainen pesäpalloilija, joka edustaa Superpesiksessä pelaavaa Joensuun Mailaa. Joensuun Mailan lisäksi Nousiainen on edistanut Superpesiksessä myös Kiteen Palloa. Nousiainen voitti pesäpallon Suomen mestaruuden Kiteen Pallossa 2005 ja SM-pronssin Joensuun Mailassa 2013. Nousiaisen ulkopelipaikka on polttolinjassa tai kopparina. Sisäpelissä hän toimii etenijänä ja vaihtajana. Nousiainen on pelannut Superpesiksen runkosarjassa 256 ottelua, joissa hän on lyönyt 60 ja tuonut 175 juoksua sekä kerännyt 862 kärkilyöntiä. Pelaamissaan 64 pudotuspeliottelussa Nousiainen on lyönyt yhdeksän ja tuonut 46 juoksua sekä kerännyt 219 kärkilyöntiä.


title: Janne Juutinen

text: Janne Markus Antero Juutinen (s. 15. helmikuuta 1994 Hyvinkää) on suomalainen jääkiekkoilija, joka on pelannut urallaan kuusi SM-liigaottelua HIFK:ssa ja 78 Mestis-ottelua Kiekko-Vantaalla. HIFK:ssa hän voitti keväällä 2012 A-nuorten Suomenmestaruuden, ja vuonna 2012 hän edusti Suomea 18-vuotiaiden MM-kilpailuissa.


title: Janne Juutinen

text: Juutinen on Nurmijärven Kurran kasvatti, mutta siirtyi jo juniori-ikäisenä Helsingin IFK:hon. Hän voitti C-nuorten SM-hopeaa vuonna 2010 ja A-nuorten Suomenmestaruuden vuonna 2012. Juutinen ehti edustaa HIFK:n A-nuoria kaudella 2012–2013 mm. Junior Club World Cupissa, mutta hän oli loukkaantumisen takia sivussa koko A-nuorten SM-liigan runkosarjan ajan.


title: Janne Juutinen

text: Kaudella 2013–2014 Juutinen debytoi SM-liigassa. Hän pelasi ensimmäisen SM-liigaottelunsa 28. syyskuuta 2013 Saimaan Palloa vastaan. Kaikkiaan Juutinen pelasi kauden aikana viisi SM-liigaottelua. Kauden 2014–2015 hän pelasi lähes kokonaan lainalla Mestis-joukkue Kiekko-Vantaassa, jossa ensimmäinen kokonainen kausi miesten sarjoissa toi 42 runkosarjaottelussa tehot 4+2=6. Juutinen pelasi HIFK:ssa yhden SM-liigaottelun.


title: Janne Juutinen

text: Kauden 2015–2016 Juutinen pelasi kokonaan lainalla Kiekko-Vantaassa ja kauden 2016–2017 III-divisioonan KHT:ssa.


title: Janne Juutinen

text: Juutinen pelasi alle 18-vuotiaiden MM-kilpailuissa vuonna 2012. Yhteensä hän on pelannut 15 poikien maaottelua.


title: Vaišyo

text: Vaišyo (sanskriitiksi वैश्य Vaiśya - «antaumuksellisuus, riippuvuus") on kolmanneksi korkein kasti intialaisessa kastijärjestelmässä , johon kuuluvat maanviljelijät, kauppiaat ja rahanlainaajat.


title: Vaišyo

text: kastiin kuuluvat tunnustavat Bramiini kastin ylemmyyden, mutta eivät välttämättä osoita samanlaista asennetta Kshatriya kastia kohtaan. Vaišyot noudattavat yleensä tiukasti säännöksiä, jotka koskevat elintarvikkeita ja vielä tarkemmin yrittävät välttää rituaalista saastumista. Vaišyoiden perinteisen elinkeinot liittyvät kauppaan ja pankkitoimintaan. He yrittävät olla tekemättä fyysistä työtä, mutta joskus he ovat mukana vuokratilallistensa maatöissä.


title: Šudra

text: Šudra on neljäs kasti intialaisessa kastijärjestelmässä, joka on kuvattu" Purusha Sukta" ja" Rig Veda" kirjallisuudessa. Muut kolme varnaa ovat Bramiinit (papit); Kshatriyat (sotilaat ja aateliset) ja Vaišyot (maanviljelijät, karjankasvattajat ja kauppiaat). Šudra kastiin kuuluvien tehtävä on palvella kolmea muuta Varnaa. Šudra kastiin kuuluvat perinteisesti maanviljelijät ja käsityöläiset.


title: Kiinanherhiläinen

text: Kiinanherhiläinen, suomalaisissa uutislähteissä kutsuttu nimellä ”Aasian jättiherhiläinen”, ("Vespa mandarinia") on maailman suurin herhiläislaji. Herhiläislajin vartalo voi kasvaa 50 millimetrin mittaiseksi ja siipien väli 76 millimetriin. Lajin pistin on noin 6 millimetrin pituinen. Laji tuottaa erittäin voimakasta hermomyrkkyä, ja sen pistot voivat olla ihmisille tappavia. Esimerkiksi Japanissa kuolee vuosittain noin 40 ihmistä kiinanherhiläisen pistoon.


title: Sami Rajaniemi

text: Sami Rajaniemi (s. 20. elokuuta 1992 Oulainen) on suomalainen jääkiekkomaalivahti, joka pelaa SM-liigajoukkue Mikkelin Jukureissa.


title: Sami Rajaniemi

text: Rajaniemi on raahelaisen Teräs-Kiekon kasvatti. Hän siirtyi C-juniori-ikäisenä Laser HT:hen kaudeksi 2007–2008. Samalla kaudella Rajaniemi kävi luukkuvahtina kahdessa Suomi-sarjan ottelussa lainalla Ylivieskan Jääkarhujen miesten joukkueessa. Kaudella 2008–2009 hän jatkoi uraansa Kiekkoreippaan B2-nuorissa. Kahden Lahdessa vietetyn vuoden jälkeen Rajaniemi siirtyi JYPin A-nuoriin kaudeksi 2010–2011. Hän debytoi samalla kaudella myös miesten peleissä pelattuaan yhden Mestis-ottelun JYPin farmijoukkue D Teamissa sekä kaksi ottelua lainalla II-divisioonajoukkue Alavuden Peli-Veikoissa Suomi-sarjan karsinnoissa.


title: Sami Rajaniemi

text: Kaudeksi 2011–2012 Rajaniemi teki vuoden mittaisen sopimuksen D Teamin kanssa, joka vaihtoi nimensä JYP-Akatemiaksi ennen kauden alkua. Hän lähti kauteen kakkosmaalivahtina edelliskautena varsin lupaavalle ja NHL:ään varatulle Samu Perhoselle, mutta nousi kauden aikana yllättäen Akatemian selkeäksi ykkösmaalivahdiksi. Rajaniemi pelasi Mestiksen tulokaskautensa aikana 26 runkosarjaottelua, mutta hänen henkilökohtaisesti hyvin sujuneesta kaudesta huolimatta joukkue ei edennyt kuitenkaan pudotuspeleihin. Rajaniemi teki joulukuussa 2011 2+1-vuotisen SM-liigasopimuksen JYPin kanssa, mutta ei tehnyt loppukauden aikana vielä liigadebyyttiään.


title: Sami Rajaniemi

text: Rajaniemi jatkoi kaudella 2012–2013 Akatemian selkeänä ykkösmaalivahtina, mutta hän ei tehnyt vielä liigadebyyttiään. Helmikuussa 2013 JYP jatkoi Rajaniemen sopimusta kevääseen 2016 saakka. Kauteen 2013–2014 hän taas Akatemian ykkösmaalivahtina ja JYPin kolmosmaalivahtina, mutta Rajaniemi nousi harjoitusotteluissa Joni Myllykosken ohi JYPin kakkosmaalivahdiksi. Hän debytoi JYPin miesten joukkueessa 24. elokuuta 2013 European Trophy -ottelussa itävaltalaista Vienna Capitalsia vastaan, jossa Rajaniemi torjui JYPille 4–3-voiton. Hän voitti JYPissä lopulta ET:n mestaruuden. SM-liigassa hän debytoi 28. syyskuuta 2013 Hämeenlinnan Pallokerhoa vastaan. Rajaniemi päästi ensimmäisen maalinsa jo 13 sekunnin peliajan jälkeen, mutta samaan aikaan ottelussa tuli palohälytys, joka viivästytti sitä noin kymmenen minuuttia. JYP hävisi ottelun lopulta lukemin 2–3. Rajaniemi torjui ottelussa yhteensä 23 kertaa. Kaikkiaan hän pelasi kauden aikana SM-liigassa 11 runkosarja- ja kolme playoff-ottelua.


title: Sami Rajaniemi

text: Kaudella 2014–2015 Rajaniemi jatkoi Tuomas Tarkin kakkosmaalivahtina JYPissä ja pelasi kauden aikana SM-liigassa 17 runkosarja- ja kaksi playoff-ottelua. Hän pelasi kauden aikana myös Mestistä seitsemän ottelua JYP-Akatemiassa sekä yhden välieräottelun verran lainalla TuTossa. Kaudeksi 2015–2016 Rajaniemi siirtyi vuoden mittaisella sopimuksella Pelicansiin. Hän jäi Niko Hovisen hankinnan ja Janne Juvosen kuntoutumisen myötä lopulta joukkueen kolmosmaalivahdiksi ja Pelicans lainasi Rajaniemen aluksi joulutaukoon asti ulottuneella sopimuksella Kärppiin joulukuussa 2015. Hän paikkasi sekä Sami Aittokallion että Iiro Tarkin poissaoloja, mutta Tarkin äkillisen lopettamispäätöksen myötä Rajaniemen lainapestiä jatkettiin useaan otteeseen ja lopulta kauden loppuun helmikuussa 2016. Hän nousi loppukaudesta Kärppien pääasialliseksi vastuunkantajaksi ja pelasi runkosarjassa kolme ja pudotuspeleissä yhden nollapelin. Rajaniemi torjui Kärpille kauden päätteeksi SM-pronssia. Hän voitti joukkueessa kauden aikana myös Mestarien liigan hopeaa. Rajaniemi puki Kärppien paidan CHL-finaaliin, jonne hän ei ollut alun perin edustuskelpoinen. Rajaniemi sai kuitenkin CHL:n toimistolta ja joukkueen finaalivastustaja Frölunda HC:ltä poikkeusluvan toimia Kärppien kakkosmaalivahtina Sami Aittokalliolle, kun joukkueen kakkosmaalivahti Sami Väliharju joutui äkillisesti sivuun vatsataudin vuoksi.


title: Sami Rajaniemi

text: Rajaniemi siirtyi kaudeksi 2016–2017 kaksivuotisella sopimuksella SM-liigan nousijajoukkue Mikkelin Jukureiden maalinsuulle. Hän nousi joukkueen selkeäksi ykkösmaalivahdiksi ja pelasi 52 runkosarjaottelua torjuen kaksi nollapeliä. Joulukuussa 2016 Rajaniemi teki Jukureiden kanssa vuoden mittaisen jatkosopimuksen. Maaliskuussa 2018 hän teki joukkueen kanssa kaksivuotisen jatkosopimuksen.


title: Sami Rajaniemi

text: Rajaniemi on pelannut yhden nuorten maaottelun.


title: Sami Rajaniemi

text: Rajaniemi on toiminut myös kesäisin kakkospesätuomarina Superpesiksessä sekä syötönvalvojana Naisten Supepesiksessä. Hän aloitti pesäpallotuomarina jo 15-vuotiaana ja oli ensimmäistä kertaa ilman pesäpalloilun tuomarikorttia kesällä 2016. Rajaniemi itse harrasti juniorina pesäpalloa Ylivieskan Kuulassa. Hänen isänsä Jyrki Rajaniemi on pitkäaikainen Superpesiksen tuomari.


title: Scott Clifton

text: Scott Clifton Snyder (31. lokakuuta 1984 Los Angeles, Kalifornia, Yhdysvallat) on yhdysvaltalainen näyttelijä, jolla on skotlantilais-venäläiset sukujuuret. Suomessa Scott Clifton lienee parhaiten tunnettu Liam Spencerin roolista televisiosarjassa "Kauniit ja rohkeat".


title: Scott Clifton

text: Ennen läpimurtoaan saippuasarjoissa hän vieraili muun muassa televisiosarjoissa "Roswell" ja "Amyn lailla". Vuonna 2003 hän sai roolin päiväsaippuasta "General Hospital", jossa hän näytteli Dillon Quartermainea vuoteen 2007 asti. Vuosina 2009–2010 hän näytteli Schuyler Joplinia saippuasarjassa "One Life to Live". Vuodesta 2010 lähtien hän on näytellyt Kauniissa ja rohkeissa.


title: Scott Clifton

text: Scott Clifton on tunnettu ateisti. Hänellä on oma Youtube-kanava nimellä "Theoretical Bullshit", jossa hän käsittelee muun muassa ateismia ja kritiikkiä uskontoa ja etenkin kristinuskoa vastaan. Scott Clifton meni naimisiin Nicole Lampsonin kanssa vuonna 2012.


title: Scott Clifton

text: Scott Cliftonin Youtube-kanava (TheoreticalBullshit)


title: Arne Mikk

text: Arne Mikk (s. 18. huhtikuuta 1934 Viljandi, Viro) on virolainen kulttuurivaikuttaja, teatteripersoona, pitkäaikainen Viron kansallisooppera Estonian pääohjaaja, Saarenmaan oopperapäivien taiteellinen johtaja ja dosentti Viron Musiikkiakatemiassa.


title: Arne Mikk

text: Vuonna 1952 Arne Mikk kirjoitti ylioppilaaksi Viljandin II lukiosta ja aloitti lauluopinnot Tallinnan Musiikkikoulussa professori Aleksander Arderin kurssilla. Hän avioitui vuonna 1960 Reet Aulen kanssa ja lapset syntyivät Jaak (1961), Mart (1964) ja Rein (1973). Vuosina 1956–1961 Arne Mikk opiskeli Tallinnan Valtiollisessa Konservatoriossa.


title: Arne Mikk

text: Vuosina 1952–1955 ja 1961–1963 Arne Mikk kuului Estonia-teatterin oopperakuoroon ja vuosina 1963–1966 hän lauloi monissa oopperarooleissa muun muassa Wolfgang Amadeus Mozartin Taikahuilussa ja Giacomo Puccinin La bohèmessa.


title: Arne Mikk

text: Dramaturgina ja Estonia-teatterin musiikki- ja kirjallisuusjohtajan assistenttina Arne Mikk toimi vuosina 1963–1966 ja sen jälkeen vuosina 1966–1970 hän oli ohjaajan assistentti.


title: Arne Mikk

text: Vuonna 1970 aloitti Aarne Mikk Estonia-teatterin oopperaohjaajana, vuonna 1977 hän hoiti pääohjaajan sijaisuutta ja vuosina 1978–1995 hän oli Viron kansallisooppera Estonian pääohjaaja. Vuoden 2002 syyskaudesta lähtien aina 20004 asti hän oli Viron kansallisooppera Estonian luovana johtajana. Viron kansallisooppera Estonian 100-vuotisjuhlagaalan ohjasi Arne Mikk 6. syyskuuta 2013, Viron kansallisooppera Estoniassa esitetään 12. huhtikuuta 2014 Arne Mikkin viimeinen ooppera ohjaus Paul Hindemithin kamariooppera Pitkä joulupäivällinen (Pikk jõulueine). Maaliskuussa 2015 Arne Mikk ohjasi Viron kansallisooppera Estoniassa Georg Otsin muistokonsertin Gala Concert - Georg Ots 95.


title: Arne Mikk

text: Arne Mikk on opiskellut vuonna 1972 Berliinissä Berliinin Koomisessa Oopperassa ohjaajanaan oopperan johtaja Walter Felsenstein sekä vuosina 1974–1975 Moskovan Bolšoi-teatterissa ohjaajanaan Bolšoin pääohjaaja Boris Pokrovski. Arne Mikk on ollut myös vierailevana ohjaajana Bolšoi-teatterissa, Moskovan kamarioopperassa, Teatro Colónissa sekä oopperataloissa Schwerinissa, Krasnojarskissa, Tampereella, Lahdessa, Helsingissä ja Turussa. Mikk on ohjannut kaikkiaan yli 60 musiikkiteosta.


title: Arne Mikk

text:
Arne Mikkin tärkeimmät ohjaukset:
Kuressaaren Oopperapäivät -festivaalien järjestelyvastuu siirtyi vuonna 2007 Eesti Kontsertille. Juhlien uudeksi nimeksi tuli Saarenmaan oopperapäivät ja taiteelliseksi johtajaksi nimitettiin Arne Mikk.


title: Arne Mikk

text: Perustettiin Reet Mikkin kuoleman jälkeen. Peruspääoma (10 000 €) on saatu kerättyä. Säätiö jakaa stipendejä nuorille virolaisille laulajille. Ensimmäinen stipendi myönnetään joulukuussa 2013.


title: Viirukipuaja

text: Viirukipuaja ("Xiphorhynchus obsoletus") on kipuajien heimoon kuuluva varpuslintu.


title: Viirukipuaja

text: Viirukipuajaa tavataan laajalla alueella Etelä-Amerikan pohjoisosissa. Sitä on kvuattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Aasianherhiläinen

text: Aasianherhiläinen ("Vespa velutina") on Aasiasta peräisin oleva herhiläislaji. Laji on kooltaan hiukan eurooppalaista herhiläistä pienempi. Aasianherhiläisen voi myös tunnistaa keltaisista jaloista. Aasianherhiläinen on iso tumma myrkkypistiäinen: kuningatar voi olla 30 mm, koiras 25 mm ja työläinen 20 mm pitkä.


title: Aasianherhiläinen

text: Aasianherhiläisen alalaji "V. v. nigrithorax" on alkanut levitä 2000-luvun ensimmäisellä vuosikymmenellä myös Eurooppaan. Ensimmäiset havainnot lajista Ranskassa tehtiin vuonna 2004 ja sen on arveltu levinneen Eurooppaan kansainvälisen kaupan kuljetuksissa. Kolme vuotta myöhemmin alueella oli paikannettu jo 1613 pesää, joista kaukaisin oli jo 300 kilometrin päässä ensimmäisestä havainnosta. Vuonna 2011 lajin oli todettu levinneen myös Espanjan Baskimaahan ja pesähavaintoja oli yli 4000. Lajia pidetään uhkana erityisesti tarhamehiläisille, joita aasianherhiläinen käyttää ravinnokseen. Eurooppalaiset tarhamehiläiset eivät osaa puolustautua aasianherhiläisten hyökkäyksiä vastaan. Ihmistä kohtaan laji ei ole erityisen aggressiivinen, mutta sen pisto voi olla vaarallinen allergisille ihmisille. Aasianherhiläisen arvellaan leviävän edelleen Länsi-Euroopassa erityisesti Atlantin rannikoilla ja Välimeren pohjoisrannikolla.


title: Valkokaulakipuaja

text: Valkokaulakipuaja ("Xiphorhynchus fuscus") on kipuajien heimoon kuuluva varpuslintu.


title: Valkokaulakipuaja

text: Valkokaulakipuajaa tavataan Brasilian itäosissa, Paraguayn eteläosissa ja Argentiinan koillisosissa. Lajia on kuvattu melko yleiseksi, ja se on luokiteltu elinvoimaiseksi.


title: Rajaniemi

text: Rajaniemi on suomalainen sukunimi, joka on muun muassa seuraavilla henkilöillä:


title: Viiruhuppukipuaja

text: Viiruhuppukipuaja ("Xiphorhynchus ocellatus") on kipuajien heimoon kuuluva varpuslintu.


title: Viiruhuppukipuaja

text: Viiruhuppukipuajaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Loistokipuaja

text: Loistokipuaja ("Xiphorhynchus elegans") on kipuajien heimoon kuuluva varpuslintu.


title: Loistokipuaja

text: Loistokipuajaa tavataan Boliviassa, Brasiliassa, Kolumbiassa, Ecuadorissa ja Perussa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: James Elgin

text: James Bruce, Elginin 8. jaarli, Kincardinen 12. jaarli (20. heinäkuuta 1811 Lontoo – 20. marraskuuta 1863 Dharamsala, Intia) oli brittiläinen siirtomaahallinnon virkamies, joka toimi 1847–1854 Kanadan provinssin kenraalikuvernöörinä ja 1862–1863 Intian varakuninkaana.


title: James Elgin

text: James Elginin isä oli diplomaattina ja taideryöstäjänä tunnettu Thomas Bruce, Elginin 7. jaarli. Elgin valittiin 1841 Southamptonista parlamentin alahuoneeseen toryjen liberaalisiiven edustajana, mutta jo samana vuonna hän siirtyi ylähuoneeseen perittyään isänsä skottilaisen päärinarvon. Elgin toimi 1842–1847 Jamaikan kuvernöörinä ja pyrki kehittämään sokeriruo’on viljelyä.


title: James Elgin

text: Tultuaan 1847 Kanadan provinssin kenraalikuvernööriksi Elgin sai tehtäväkseen toteuttaa maassa itsehallinnon sekä parlamentaarisen ”vastuullisen hallituksen”, joita hänen appensa lordi Durham oli suositellut vuonna 1839 laatimassaan kuuluisassa raportissa. Elgin tuki vuonna 1849 Kanadan uuden hallituksen esittämää Rebellion Losses Actia, jonka mukaan kansalaisille korvattaisiin kaikki vuoden 1837 kapinan aiheuttamat taloudelliset menetykset. Kiistelty laki nostatti voimakkaan toryjen vastarinnan Kanadassa ja johti 25. huhtikuuta 1849 levottomuuksiin, joiden yhteydessä väkijoukko kivitti Elginiä ja Montréalin parlamenttitalo sytytettiin tuleen. Elgin onnistui kuitenkin kuvernöörikaudellaan säilyttämään hyvän yhteistyösuhteen Kanadan hallitusten kanssa ja hän neuvotteli vuonna 1854 Yhdysvaltain ja Kanadan provinssin välisen vastavuoroisuussopimuksen. Hän myös kehitti Kanadan koululaitosta ja lakkautti seigneurial-maanomistusjärjestelmän. Hän sai 1849 Elginin paronin arvon ja nimityksen valtakunnanneuvoston ("privy council") jäseneksi.


title: James Elgin

text: Elgin toimi Britannian erikoislähettiläänä Kiinassa vuosina 1857–1859 ja 1860–1861 järjestelemässä maiden välisen sodan päättämistä. Ollessaan ensimmäisellä kerralla matkalla Kiinaan Intian kautta hän lainasi sotilassaattueensa kenraalikuvernööri Charles Canningin käyttöön sepoy-kapinan kukistamisessa. Kun neuvottelut Kiinan kanssa takkuilivat, Elgin pakkotti sotilaallisella painostuksella Kiinan allekirjoittamaan briteille edullisen Tianjinin rauhansopimuksen. Hän vieraili 1858 myös Japanissa ja neuvotteli kauppasopimuksen, joka avasi Japanin satamat eurooppalaisille kauppalaivoille. Kaukoidän komennustensa välillä Elgin toimi 1859–1860 postiministerinä Palmerstonin hallituksessa. Kiinan kieltäydyttyä ratifioimasta Tianjinin rauhansopimusta sota puhkesi uudestaan 1860. Elgin lähetettiin takaisin Kiinaan, ja hän pääsi ranskalaisten joukkojen avulla Pekingiin, jolloin Kiinan hallituksen oli ratifioitava Pekingin rauhansopimus ja tunnustettava ulkovaltojen edustus pääkaupungissaan. Tällä komennuksella Elginin alaiset joukot myös ryöstivät Pekingin Kesäpalatsin.


title: James Elgin

text: Elgin nimitettiin keväällä 1862 Canningin seuraajana Intian varakuninkaaksi. Tarmokkaasta alusta huolimatta hänen voimansa ehtyivät pian ja hän kuoli seuraavana vuonna. Hänen poikansa Victor Elgin toimi samassa virassa vuosina 1894–1899.


title: Clarence von Rosen

text: Clarence von Rosen (12. toukokuuta 1867 Tukholma – 12. toukokuuta 1955 oli ruotsalainen kreivi, urheilija, upseeri, urheilujohtaja ja Ruotsin kuninkaan hovitallimestari.


title: Clarence von Rosen

text: Clarence von Rosen oli kreivi Carl Gustav von Rosenin (s. 1824) ja amerikkalaissyntyisen Ella von Rosenin (o.s. Carlton Moore) poika. Muita sisaruksia olivat kenraaliluutnantti Reinhold von Rosen, yliseremoniamestari Eugéne von Rosen, etnografi Eric von Rosen sekä Maud von Rosen. Äidin suvun rikkauden myötä von Rosenin perheen elämä oli taloudellisesti huoletonta. Clarence avioitui 1898 vapaaherratar Agnes Maria von Blixen-Finecken kanssa, joka oli hovitallimestari, vapaaherra Fredrik von Blixen-Finecken tytär. Clarence von Rosen asui 1895–1899 von Rosenin palatsissa Tukholman Strandvägenillä.


title: Clarence von Rosen

text: Clarence von Rosen valmistui upseeriksi vuonna 1887 Ruotsin armeijan ratsuväessä. Vuonna 1907 hänestä tuli ratsumestari ja 1916 hovitallimestari. Hän sai ratsastuskoulutusta Wienissä Espanjalaisessa ratsastuskoulussa. Tukholmassa hän rakensi korkealuokkaisen laukkatallin. Hän oli vuosisadan vaihteen menestyksekkäin ruotsalaisratsastaja.


title: Clarence von Rosen

text: Hän käytti tarmonsa saadakseen ratsastuksen olympialajiksi. Tämän asian toteuttamiseen antoi hyvän mahdollisuuden hänen valintansa Kansainväliseen olympiakomiteaan (KOK) vuonna 1900. Vuoden 1904 kesäkisoissa laji jäi vielä pois ohjelmasta, mutta sen jälkeen von Rosen vastasi vuoden 1912 Tukholman kesäkisoissa ratsastuksesta ja sen järjestelyistä. Hänen aloitteestaan perustettiin vuonna 1921 kansainvälinen lajiliitto ratsastusurheilulle. Hänestä tuli lajiliiton kunniajäsen vuonna 1935. Von Rosen oli KOK-jäsen aina vuoteen 1948 asti, jolloin hän oli täyttänyt 80 vuotta.


title: Clarence von Rosen

text: Von Rosen kilpaili nuoruudessaan myös monessa muussakin lajissa, kuten jääpallossa, jääkiekossa, jalkapallossa, tenniksessä ja taitoluistelussa. Hän oli usean lajin ruotsalaisia uranuurtajia. Hän oli Ruotsin olympiakomitean johtajistossa vuosina 1913–1932, vuoden 1932 Lake Placidin talvikisoissa Ruotsin olympiajoukkueen johtaja ja olympiajoukkueen johtajistossa Los Angelesissa 1932 ja Berliinissä 1936. Von Rosen oli useiden tukholmalaisten urheiluseurojen puheenjohtaja. Hän oli perustamassa Ruotsin jalkapalloliittoa ja oli sen ensimmäinen puheenjohtaja. Hänen mukaansa nimettiin kiertopalkinto von Rosenin pokaali, jonka sai Ruotsin kunkin vuoden miesten jalkapallomestarijoukkue. Pokaali oli kiertopalkintona vuoteen 2000 asti. Pokaalista luovuttiin aikanaan von Rosenin persoonaan liittyneen natsimyönteisyyden vuoksi. Ei haluttu enää vuonna 2000 tällaista äärioikeistolaista kytkentää ruotsalaiseen jalkapalloiluun.


title: Clarence von Rosen

text: Suomalaisille von Rosen tuli tunnetuksi vuoden 1940 kesäolympialaisten hakuprosessin yhteydessä, jossa kilpailu käytiin hakuprosessin loppuvaiheessa Tokion ja Helsingin välillä. Hän kommentoi ruotsalaisessa urheilulehti Idrottsbladetissa Helsingin suunnitelmia kriittisesti arvioiden, että urheilun johto ei ollut vielä valmis kisojen järjestämiseen.


title: Clarence von Rosen

text: 1930-luvun aikana Clarence von Rosen tuli poliittisesti tunnetuksi ruotsalaisena kansallissosialismin kannattajana yhdessä veljensä Ericin kanssa. Hän osallistui mm. Nürnbergin puoluepäiville vuonna 1936 ja oli Adolf Hitlerin 50-vuotispäivillä Berliinissä ruotsalaisonnitteludelegaation jäsen.


title: Helmirintakipuaja

text: Helmirintakipuaja ("Xiphorhynchus spixii") on kipuajien heimoon kuuluva varpuslintu.


title: Helmirintakipuaja

text: Helmirintakipuajaa tavataan Brasiliassa Amazonin altaan itäosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Kastanjaperäkipuaja

text: Kastanjaperäkipuaja ("Xiphorhynchus pardalotus") on kipuajien heimoon kuuluva varpuslintu.


title: Kastanjaperäkipuaja

text: Kastanjaperäkipuajaa tavataan Brasilian pohjoisosissa, Ranskan Guayanassa, Guyanassa, Surinamessa ja Venezuelassa. Lajia on kuvattu melko yleiseksi, mutta sen kannankehitys on laskeva. Se on kuitenkin luokiteltu elinvoimaiseksi, koska sen ei uskota olevan vaarassa.


title: Säämiskäkurkkukipuaja

text: Säämiskäkurkkukipuaja ("Xiphorhynchus guttatus") on kipuajien heimoon kuuluva varpuslintu.


title: Säämiskäkurkkukipuaja

text: Säämiskäkurkkukipuajaa tavataan laajalla alueella Etelä-Amerikan pohjois- ja keskiosissa. Sitä on kuvattu melko yleiseksi, mutta sen kannankehitys on laskeva. Laji on kuitenkin luokiteltu elinvoimaiseksi, koska sen ei uskota olevan vaarassa.


title: Säämiskäkurkkukipuaja

text: Säämiskäkurkkukipuaja elää pääasiassa kosteissa alankoalueiden metsissä, mutta lajin elinympäristöt vaihtelevat levinneisyysalueen eri osissa. Säämiskäkurkkukipuaja on yleisimmillään alle 900 metrin korkeudella merenpinnasta, mutta sitä tavataan harvinaisempana korkeammallakin. Venezuelassa sitä tavataan paikallisesti 2 400 metrin korkeudella.


title: Säämiskäkurkkukipuaja

text: Säämiskäkurkkukipuaja käyttää ravinnokseen pääasiassa niveljalkaisia, mutta myös pieniä selkärankaisia. Säämiskäkurkkukipuajaa tavataan säännöllisesti myös sekaparvissa muiden lajien kanssa.


title: Kaakaokipuaja

text: Kaakaokipuaja ("Xiphorhynchus susurrans") on kipuajien heimoon kuuluva varpuslintu.


title: Kaakaokipuaja

text: Kaakaokipuajaa tavataan Keski- ja Etelä-Amerikassa Hondurasista Kolumbiaan, Venezuelaan ja Trinidad ja Tobagoon asti. Sen on kuvattu olevan melko yleinen tai yleinen suurimmassa osassa levinneisyysaluettaan. Lajin kannankehitys on vakaa, ja se on luokiteltu elinvoimaiseksi.


title: Norsunluukipuaja

text: Norsunluukipuaja ("Xiphorhynchus flavigaster") on kipuajien heimoon kuuluva varpuslintu.


title: Norsunluukipuaja

text: Norsunluukipuajaa tavataan Meksikossa ja Keski-Amerikassa. Sen kannaksi arvioidaan 500 000–4 999 999 yksilöä, ja sen kannankehitys on vakaa. Laji on luokiteltu elinvoimaiseksi.


title: Täpläkipuaja

text: Täpläkipuaja ("Xiphorhynchus erythropygius") on kipuajien heimoon kuuluva varpuslintu.


title: Täpläkipuaja

text: Täpläkipuajaa tavataan Meksikosta Ecuadoriin ulottuvalla alueella. Sen kannaksi arvioidaan 50 000-499 999 yksilöä, ja sen kannankehitys on vakaa. Laji on luokiteltu elinvoimaiseksi.


title: Kolmiotäpläkipuaja

text: Kolmiotäpläkipuaja ("Xiphorhynchus triangularis") on kipuajien heimoon kuuluva varpuslintu.


title: Kolmiotäpläkipuaja

text: Kolmiotäpläkipuajaa tavataan Boliviassa, Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Herhiläiset

text: Herhiläiset ("Vespa") ovat yhteiskunta-ampiaisten suku, jonka lajit ovat hyvin kookkaita.


title: James Bruce

text: James Bruce (14. joulukuuta 1730 Larbert, Stirling – 27. huhtikuuta 1794 Larbert) oli skotlantilainen tutkimusmatkailija, joka vaelsi useita vuosia Afrikan sisäosissa, erityisesti Etiopiassa etsimässä Niilin lähdettä. Hän kirjoitti kokemuksistaan tunnetun matkakuvauksen "Travels to Discover the Source of the Nile" (1790).


title: James Bruce

text: Bruce menetti äitinsä kaksivuotiaana ja sairasteli miltei koko varhaislapsuutensa. Hän meni nuorena naimisiin rikkaan viinikauppiaan tyttären Adriana Allenin kanssa, mutta tämä kuoli tuberkuloosiin lokakuussa 1754 alle vuoden kuluttua häistä. Seuraavat vuodet oppinut ja kielitaitoinen Bruce matkusteli Euroopassa. Toimiessaan viinikauppiaana Espanjassa hän opiskeli arabiaa sekä etiopiaa. Hän tutustui myös saksalaisen Hiob Ludolfin kuvaukseen Etiopiasta. Bruce palasi välillä Skotlantiin hoitamaan sukutilaansa, mutta vuonna 1762 lordi Halifax houkutteli hänet lähtemään Pohjois-Afrikkaan tutkimaan muinaisraunioita, joista kuningas Yrjö III oli kiinnostunut. Bruce nimitettiin seuraavana vuonna Britannian konsuliksi Algeriin. Vuodesta 1765 hän matkusti Välimeren alueella ja päätyi Syyrian kautta Egyptiin heinäkuussa 1768. Perehdyttyään lääketieteeseen ja astrologiaan Bruce päätti lähteä etsimään Niilin lähteitä Etiopiasta, jossa yksikään eurooppalainen ei ollut käynyt vuoden 1699 jälkeen eli ranskalaisen C. J. Poncetin lähdettyä.


title: James Bruce

text: Bruce kulki ensin Niilin jokivartta ylös, sen jälkeen Punaistamerta pitkin Mitsiwaan saakka, ja saapui Etiopian pääkaupunkiin Gonderiin helmikuussa 1770. Hän saavutti lopulta 14. marraskuuta 1770 Tanajärven, Sinisen-Niilin alkulähteen, jota uskoi myös koko Niilin päälähteeksi. Matkallaan hän joutui kestämään kovia kärsimyksiä ja näki monia hämmästyttäviä asioita. Bruce sai suuren arvostuksen Etiopiassa, mutta joutui myös moniin vaaratilanteisiin sotkeennuttuaan maan sisäisiin kiistoihin. Etiopiassa käydyssä sisällissodassa hän oli tekemisissä molempien osapuolien kanssa ja joutui viettämään puolitoista vuotta vankina Gonderissa. Vuonna 1772 Bruce pääsi lähtemään paluumatkalle, joka osoittautui vielä tulomatkaakin vaikeammaksi. Matkalla Assuaniin kaikki hänen kamelinsa kuolivat, jolloin hän kätki muistiinpanonsa ja piirustuksensa, ja palasi myöhemmin takaisin hakemaan niitä. Hän selvisi maaliskuussa 1773 Marseilleen ja seuraavana vuonna Lontooseen.


title: James Bruce

text: Kun Bruce kertoi Lontoossa kokemuksistaan, häntä ei uskottu, sillä hänen eksoottisten tarinoidensa arveltiin olevan vain yksi monista tutkimusmatkahuijauksista, joita oli aiemmin jo nähty paljon. Englantilaiset suhtautuivat Bruceen nihkeästi myös siksi, että hän oli skotti ja lisäksi kertonut löydöistään ensin Ranskan hoville. Hän myös kuvasi Etiopian barbaarimaisena ja julmana maana, mihin ei haluttu uskoa. Muun muassa Samuel Johnson ja James Boswell pilkkasivat häntä julkisesti. Bruce vetäytyi asumaan tiluksilleen Skotlannissa ja ryhtyi vuonna 1780 kirjoittamaan matkakuvausta, joka ilmestyi kymmenen vuotta myöhemmin viisiosaisena nimellä "Travels to Discover the Source of the Nile". Siihen sisältyi myös kuvaus Etiopian varhemmasta historiasta. Teoksesta tuli heti myyntimenestys, mutta kriitikot pitivät edelleen Brucen kertomusta sepitteenä. Se liitettiin jopa samaan sarjaan paroni von Münchhausenin kuvitteellisten seikkailujen kanssa. Bruce kuoli vuonna 1794 kompastuttuaan ja kaaduttuaan portaissa. Myöhempien tutkimusmatkailijoiden kertomukset vahvistivat hänen kuvauksensa Afrikasta todeksi ja hän sai näin kuolemansa jälkeen maineensa takaisin. Nykyisin hänen matkakirjaansa pidetään Afrikkaan sijoittuvan seikkailukirjallisuuden klassikkona.


title: Jyri Kyllönen

text: Jyri Kyllönen on suomalainen pesäpalloilija, joka edustaa Superpesiksessä pelaavaa Kempeleen Kiriä. Kempeleen Kirin lisäksi Kyllönen on vuonna 2002 alkaneen Superpesis-uransa aikana edustanut myös Jyväskylän Kiriä, Nurmon Jymyä ja Alajärven Ankkureita. Kyllösen ulkopelipaikka on polttolinjassa. Pelaamissaan 163 Superpesiksen runkosarjaottelussa Kyllönen on lyönyt 102 ja tuonut 32 juoksua sekä kerännyt 406 kärkilyöntiä. Kyllönen on pelannut 34 ottelua Superpesiksen pudotuspeleissä, joissa hän on lyönyt 12 ja tuonut kahdeksan juoksua sekä kerännyt 59 kärkilyöntiä.


title: Pedro Páez

text: Pedro Páez Xaramillo (1564 Olmeda de las Fuentes, Espanja – 22. toukokuuta 1622 Gorgora, Etiopia) oli espanjalainen jesuiittapappi, joka toimi lähetystyössä Etiopiassa.


title: Pedro Páez

text: Páez liittyi jesuiittajärjestöön vuonna 1582 ja matkasi 1588 Goalle Intiaan. Hän oli ensimmäisen kerran matkalla Etiopiaan jo vuonna 1589, mutta jäi turkkilaisten merirosvojen vangiksi ja joutui elämään orjuudessa vuoteen 1596, minkä jälkeen palasi Goalle. Etiopiaan hän pääsi lopulta vuonna 1603. Páez opetteli kahta paikallisista kielistä, käänsi katekismuksen ja kirjoitti tutkielman Etiopian historiasta sekä Etiopian kirkon ”virheellisistä” opeista. Hän onnistuikin käännyttämään joitain etiopialaisia katolisuuteen.


title: Pedro Páez

text: Vuonna 1618 Páez jäljitti Sinisen-Niilin alkulähteeksi Tanajärven. Hänen uskotaan olleen ensimmäisen sen löytänyt eurooppalainen.


title: Juhani Myyryläinen

text: Juhani Myyryläinen on suomalainen pesäpalloilija, joka edustaa Superpesiksessä pelaavaa Imatran Pallo-Veikkoja. Myyryläinen oli edustanut koko vuonna 2008 alkaneen Superpesis-uransa ajan kasvattajaseuraansa Kiteen Palloa, kunnes siirtyi nousijajoukkue Imatraan kaudelle 2017. Myyryläisen ulkopelipaikka on ykkösvahti. Myyryläinen on pelannut Superpesiksen runkosarjassa 96 ottelua, joissa hän on lyönyt seitsemän ja tuonut 14 juoksua sekä kerännyt 84 kärkilyöntiä. Pudotuspeleissä Myyryläinen on pelannut 13 ottelua, joissa hän on lyönyt ja tuonut yhden juoksun sekä kerännyt 14 kärkilyöntiä.


title: Entelognathus primordialis

text: Entelognathus primordialis on vuonna 2013 julkistettu Kiinasta Yunnanin maakunnasta tehty löytö myöhäiseltä Ludlow-epookilta 419 miljoonaa vuotta sitten. Se muuttaa käsitystä selkärankaisten syntyhistoriasta. Se oli panssarihai ja sillä on naama ja leukaluut.


title: Frumentius

text: Pyhä Frumentius oli 300-luvulla elänyt piispa, jonka katsotaan tuoneen kristinuskon Etiopiaan.


title: Frumentius

text: Frumentius oli alkujaan filosofian opiskelija Tyyroksessa, mutta hän joutui jossain vaiheessa yhdessä ystävänsä Aedesioksen kanssa etiopilaisten vangiksi ja hänet tuotiin valtakunnan silloiseen pääkaupunkiin Aksumiin. Hänestä tuli palvelija Aksumin kuninkaan hovissa ja hän onnistui käännyttämään tämän kristinuskoon. Hallitsijan kuoltua Frumentiuksesta tuli nuoren kruununperijä Ezanan opettaja ja merkittävä vaikuttaja.


title: Frumentius

text: Frumentius antoi Aksumissa vieraileville kristityille roomalaisille kauppiaille oikeuden harjoittaa uskontoaan avoimesti. Jossain vaiheessa hän vieraili Aleksandriassa piispa Athanasioksen luona. Athanasios nimitti Frumentiuksen Aksumin piispaksi ja pyysi häntä rakentamaan Etiopian kirkon ortodoksisen suuntauksen oppien mukaan. Frumentius seurasi aleksandrialaista suuntausta ja torjui areiolaisuuden Itä-Rooman keisari Constanius II:n painostuksesta välittämättä.


title: Frumentius

text: Frumentiuksen saavutukset tunnetaan historioitsija Rufinus Aquileialaisen ansiosta, joka tapasi Tyyrokseen palanneen Aedesioksen. Rufinuksen mukaan Frumeniusta kutsuttiin Etiopiassa nimellä abuna (”isämme”), joka on edelleen Etiopian ortodoksisessa kirkossa patriarkkojen arvonimi. Hänet tunnetaan myös amharankielisellä nimellä "Abba Salama". Frumentiuksen muistopäivää vietetään roomalais-katolisessa kirkossa 27. lokakuuta, orientaaliortodoksissa kirkoissa 30. marraskuuta ja koptilaisessa kirkossa 18. joulukuuta.


title: Kangasvuori

text: Kangasvuori on kaupunginosa, tilastoalue ja mäki Jyväskylässä. Kaupunginosan osa-alueet ovat Läntinen ja Itäinen Kangasvuori, Pupuhuhta, Rasinrinne ja Seppälä. Kangasvuoren ja Huhtasuon kaupunginosat muodostavat yhdessä Huhtasuon suuralueen, jonka väkiluku oli 9 373 joulukuussa 2016.


title: Kangasvuori

text: Seppälässä on pääasiassa liike- ja teollisuusrakennuksia. Pupuhuhta on pääosin 1970-luvulla rakennettu lähiö, kun taas Rasinrinteen asuinalue koostuu enimmäkseen 1990- ja 2000-luvulla rakennetuista taloista. Läntisessä Kangasvuoressa on paljon 1960- ja 1970-luvuilla rakennettuja kerrostaloja, mutta siellä on myös 1960-luvulla rakennettuja omakotitaloja sekä 2010-luvulla rakennettuja taloja. Itäisen Kangasvuoren pienalue koostuu pääosin 1960- ja 1970-luvuilla rakennetuista rivi- ja omakotitaloista, mutta siellä on myös muutama 1960-luvun lopulla rakennettu kerrostalo.


title: Kangasvuori

text: Kangasvuoren psykiatrinen sairaala sijaitsee Kangasvuoren kaupunginosan rajalla, virallisessa kaupunginosajaossa Huhtasuon kaupunginosan puolella.


title: Kangasvuori

text: Kangasvuori on Huhtasuon suuralueen vanhin asuinalue. Sen asemakaava valmistui vuonna 1963, ja aluetta rakennettiin pääosin vuosina 1965–1976. Rakennuskanta koostui pitkälti kerrostaloista, mutta alueelle rakennettiin myös rivi- ja omakotitaloalueita, jotka sijoitettiin pääosin Kangasvuorentien itäpuolelle. Pupuhuhdan alue rakennettiin suurimmalta osin vuosien 1974–1979 aikana. Pupuhuhdan rakennuskanta koostui lähinnä kerrostaloista.


title: Kangasvuori

text: Vuonna 1971 Kangasvuoressa otettiin käyttöön korttelikoulu, joka järjesti opetusta 1. ja 2. luokille. 1980-luvun aikana Kangasvuoressa oli alkanut päiväkoti- ja ala-astetoiminta. Pupuhuhdan ala-aste valmistui vuonna 1982.


title: Kangasvuori

text: Suomen ensimmäinen Prisma avattiin Seppälän alueelle vuonna 1972.


title: Kangasvuori

text: Vuonna 1996 Pupuhuhdassa otettiin käyttöön päiväkoti.


title: Kangasvuori

text: 1990-luvulla Huhtasuon suuralueella aloitettiin täydennysrakentaminen, joka keskittyi huomattavasti aiempaa enemmän rivi- ja pientalojen rakentamiseen. Tästä syntyi muun muassa Rasinrinteen asuinalue. Liittokurrenkaareen ja Kolohaavantielle rakennettiin pääasiassa rivi- ja omakotitaloista koostuva alue 2010-luvulla.


title: Kangasvuori

text: Vuonna 2002 Läntisessä Kangasvuoressa sijainnut ostoskeskus tuhoutui tulipalossa. Tutkinnanjohtajan mukaan tulipalo sytytettiin tarkoituksellisesti.


title: Kangasvuori

text: Kangasvuoren päiväkoti purettiin vuonna 2017. Samalle tontille rakennetaan päiväkotikoulu, joka avataan elokuussa 2019. Kangasvuoren päiväkotikoulu tulee korvaamaan myös Pupuhuhdan päiväkotikoulun.


title: Kangasvuori

text: Lokakuussa 2017 Seppälän alueelle avattiin kauppakeskus Seppä. Kauppakeskuksessa toimii lähes 50 eri liikettä.


title: Kangasvuori

text: Kangasvuoren huipulla oli vuonna 2012 sortunut Kangasvuoren vesitorni. Paikalle rakennettiin 2014 uusi vesitorni. Lähellä Kangasvuorta kulkee Kangasvuoren rautatietunneli. Ulkoilualueella Kangasvuoren kupeessa sijaitsee kirkasvetinen Vuorilampi.


title: Eino Leino (toimittaja)

text: Eino Ilmari Leino (s. 21. marraskuuta 1946 Helsinki) on suomalainen toimittaja ja tietokirjailija. Hän kirjoitteli jo lukioluokilla Helsingin Sanomiin ja Ilta-sanomiin. Kirjoitettuaan 18-vuotiaana ylioppilaaksi Helsingin Normaalilyseosta hän meni toimitusharjoittelijaksi Helsingin Sanomiin. Hän toimi lehdessä myös popmusiikin arvostelijana. Journalistinurastaan hän on suurimman osan työskennellyt Apu-lehdessä ja siirtynyt toimittajanuransa lopulla ja eläkkeelle päästyään kirjailijaksi. Leino on naimisissa ja hänellä on yksi poika ja yksi pojanpoika.


title: Eino Leino (toimittaja)

text: Helsingin Sanomien jälkeen Leino työskenteli STT:ssä uutistoimittajana ja uutisten lukijana, Ilta-Sanomissa uutistoimittajana ja reportterina ja liki 30 vuotta aikakauslehti Avussa.


title: Eino Leino (toimittaja)

text: Keväällä 2000 Leino oli Veikka Gustafssonin ja kolmen amerikkalaisen vuorikiipeilijän Annapurna-retkikunnassa lähestymismarssilla Annapurna-vuoren (8 091 m) perusleiriin. Vain rekisteröidyille ammattilaisille luvallinen, vaativa reitti kulki runsaan 5 000 metrin korkeudesta 4 200 metrin korkeudella olevaan Annapurnan perusleiriin. Matka kesti kuukauden.


title: Eino Leino (toimittaja)

text: Eläkeläisenä hän jatkaa kirjoittamista. Henkilöhaastatteluja ja reportaaseja häneltä on julkaistu muun muassa Suomen Kuvalehdessä, Avussa, Seurassa, Ilta-Sanomissa, Iltalehdessä, Vivassa, Johtoporras-lehdessä, Askel-lehdessä ja Helsingin seurakuntayhtymän Kirkko ja kaupunki -lehdessä.


title: Charles Hardinge

text: Charles Hardinge, paroni Hardinge of Penshurst (20. kesäkuuta 1858 Lontoo – 2. elokuuta 1944 Penshurst, Kent) oli brittiläinen diplomaatti ja virkamies, joka toimi Intian varakuninkaana vuosina 1910–1916.


title: Charles Hardinge

text: Charles Hardinge oli vuosina 1844–1848 Intian kenraalikuvernöörinä toimineen Henry Hardingen pojanpoika. Hardinge aloitti diplomaattiuransa 1880 ja toimi 1903–1904 ulkoministeriön apulaisalivaltiosihteerinä, 1904–1906 suurlähettiläänä Pietarissa ja 1906–1910 ulkoministeriön vakinaisena alivaltiosihteerinä. Hänen katsottiin vaikuttaneen Englannin ja Venäjän ententesopimuksen syntyyn vuonna 1907. Vuonna 1910 hänet korotettiin Hardinge of Penshurstin paroniksi ja nimitettiin Intian varakuninkaaksi. Varakuninkaana Hardinge peruutti George Curzonin kaudella suoritetun epäsuositun Bengalin jakamisen ja ilmoitti joulukuussa 1911 kuningas Yrjö V:n vierailun yhteydessä pääkaupungin siirtämisestä Kalkutasta Delhiin. Hänen hallintokautensa alkuvuosia leimasi poliittinen levottomuus ja väkivaltaisuus. Saapuessaan 22. joulukuuta 1912 virallisesti Delhiin hän joutui pommiattentaatin kohteeksi ja haavoittui vakavasti.


title: Charles Hardinge

text: Myöhemmin Hardingen suhteet intialaisnationalisteihin paranivat merkittävästi. Syinä tähän olivat hallintoa intialaisille raottanut vuoden 1909 Indian Councils Act (niin sanottu Morleyn–Minton reformi), Hardingen arvostelu Etelä-Afrikan intialaisvastaista maahanmuuttolakia kohtaan sekä hänen ilmaisemansa myötätunto Mahatma Gandhin johtamalle väkivallattoman vastarinnan liikkeelle. Ensimmäisen maailmansodan puhjettua vuonna 1914 Hardinge kiiruhti tukemaan emämaan sodankäyntiä lähettämällä Britannian armeijaan lähes kaikki Intiasta liienneet brittijoukot sekä suuret määrät intialaisia sotilaita. Palattuaan kotimaahan Hardinge toimi 1916–1918 uudelleen ulkoministeriön alivaltiosihteerinä ja johti Irlannin pääsiäiskapinan syitä tutkinutta komissiota. Hänen toimintaansa Mesopotamian ennalta ehkäisevän hyökkäyksen valmisteluissa arvosteltiin, minkä johdosta hän tarjoutui eroamaan, mutta eronpyyntö evättiin. Hardinge toimi vielä suurlähettiläänä Pariisissa 1920–1922.


title: Arne Ljungqvist

text: Arne Gunnar Gunnarsson Ljungqvist (s. 23. huhtikuuta 1931 Tukholma) on ruotsalainen lääketieteen tohtori, professori, urheilujohtaja ja entinen mestarikorkeushyppääjä. Hän on tullut tunnetuksi antidopingtoiminnasta toimiessaan Kansainvälisessä yleisurheiluliitossa (IAAF) ja Kansainvälisessä olympiakomiteassa (KOK) sekä WADAssa.


title: Arne Ljungqvist

text: Urheilu-urallaan Arne Ljungqvist saavutti 15. sijan korkeushypyssä Helsingin vuoden 1952 kesäolympialaisissa tuloksella 190 cm. Samana vuonna hän voitti Ruotsin mestaruuden tuloksella 196 cm. Hänen henkilökohtainen ennätyksensä 201 cm on myös samalta vuodelta. Hyppytyylinä hän käynti ajalle tyypillistä saksityyliä. Nuoruudessaan hän oli Ruotsin juniorimestari niin korkeus- ja seiväshypyssä kuin myös keihäänheitossa. Urheilu-urallaan hän edusti tukholmalaisia Bromma IF:ää ja Westermalms IF:ää.


title: Arne Ljungqvist

text: Ammatissa hän on suuntautunut lääketieteeseen. Hän valmistui lääkäriksi 1959, valittiin apulaisprofessoriksi 1967 ja professoriksi 1969 Karoliinisessa Instituutissa. Hän toimi vuosina 1983–1992 Karoliinisessa patologian professorina. Sen jälkeen hän toimi vuosian 1992–1996 Ruotsin voimistelu- ja urheilukorkeakoulun rehtorina. Hänelle myönnettiin vuonna 2001 Kuninkaallisen teknillisen korkeakoulun (KTH) Suurpalkinto perusteena "”lääketieteen tutkimus ja aktiivisuus dopingin vastaisessa työssä”".


title: Arne Ljungqvist

text: Urheilu-uransa jälkeen on ollut Ruotsin yleisurheiluliiton johtotehtävissä. Hän oli liiton hallituksen jäsen 1971–1973, liiton puheenjohtaja 1973–1981 sekä valtakunnan urheiluliiton hallituksen jäsen 1975–1989. Ruotsin olympiakomiteaan hänet valittiin vuonna 1989 ja Ruotsin urheilun valtakunnan liiton puheenjohtajaksi 1989–2001. Hän oli ensimmäinen ei-kuninkaallinen tässä tehtävässä.


title: Arne Ljungqvist

text: Kansainvälisen toiminnan Arne Ljungqvist aloitti toimimalla vuosina 1976–1981 IAAF:n hallituksen jäsenenä, vuosina 1981–1999 IAAF:n varapuheenjohtajana, vuosina 1999–2007 ensimmäisenä varapuheenjohtajana. Ammatillisen taustana perusteella hänestä tuli näkyvä hahmo dopingista vastaavissa IAAF:n komiteoissa. Hän toimi IAAF:n lääketieteen ja antidopingkomiteassa vuosina 1981–2004.


title: Arne Ljungqvist

text: Ljunqvistin rooli doping-kysymyksissä tuli näkyvämmäksi, kun hän työskenteli KOK:ssa, ensin lääketieteellisen komitean jäsenenä vuosina 1987–2002 ja sen puheenjohtajana prinssi Alexandre de Meroden jälkeen vuodesta 2003. Hänestä tuli KOK:n jäsen 1994 ruotsalaisen Matts Carlgrenin KOK-jäsenyyden päätyttyä. Doping-kysymyksiä varten perustettiin erillinen organisaation WADA, ja siinä Arne Ljunqvist on toiminut alusta pitäen eli vuodesta 1999 sen johtokunnan jäsenenä ja vuodesta 2008 sen varapuheenjohtajana. Toimistaan hän sai vuonna 2009 Ruotsin urheiluakatemian kunniapalkinnon.


title: Arne Ljungqvist

text: Muita tehtäviä Arne Ljungqvistillä on muun muassa toiminta hovin läheisyydessä kamariherrana 1977–1986 ja sen jälkeen kabinettikamariherrana.


title: Johan Fredrik Selin

text: Johan Fredrik Selin (15. kesäkuuta 1878 Viipuri – 15. heinäkuuta 1949 Helsinki) oli suomalainen lakimies, joka toimi Viipurin hovioikeuden presidenttinä.


title: Johan Fredrik Selin

text: Selinin vanhemmat olivat kaartinluutnantti Frans Emil Selin ja Marie Antoinette Synnerberg. Hän tuli hovioikeuden auskultantiksi 1900 ja Viipurin hovioikeuden kanslistiksi 1909 sekä kirjaajaksi ja notaariksi 1909. Yhdenvertaisuuslain vastustamisen takia Selin oli vangittuna kahdeksan kuukautta Pietarissa Krestyn vankilassa. Viipurissa hän toimi asianajajana 1907-1917, kunnes tuli hovioikeuden viskaaliksi ja asessoriksi 1917 ja hovioikeuden neuvokseksi 1918. Toimittuaan hovioikeuden varapresidenttinä vuodesta 1927 hänestä tuli sen presidentti 1929. Vuodesta 1934 Selin toimi Helsingin tuomiokunnan tuomarina. Viipurissa Selin osallistui kunnallispolitiikkaan, kuului ruotsalaisen seurakunnan kirkkoneuvostoon 1924-1934 ja toimi Viipurin museon johtokunnan puheenjohtajana. Hän oli lisäksi muun muassa Suomen tuomariliiton ja Kihlakunnantuomareiden yhdistyksen varapuheenjohtaja.


title: Johan Fredrik Selin

text: Selinin puoliso vuodesta 1902 oli Helmi Tawast. Hän rakennutti vuonna 1939 silloisen Helsingin maalaiskunnan alueelle Laajasalon kartanon maille huvilan, Villa Degerön.


title: Hovipuolue

text: Hovipuolue oli puolue Ruotsissa vapauden ajalla. Se koostui ryhmittymistä, jotka halusivat laajentaa kuninkaan valtaa. Puolue oli olemassa jo 1720-luvulla, mutta siitä tuli merkittävä vasta, kun Aadolf Fredrik nousi valtaistuimelle vuonna 1751.


title: Hovipuolue

text: Yksi puolueen johtajista oli ruotsalainen eversti Johan Ludvig Hårdh, joka oli mukana kuninkaanvallan kasvattamiseen tähdänneessä vuoden 1756 salaliitossa. Se oli vallankaappausyritys, joka epäonnistui huonon toteutuksensa vuoksi. Kiinni saadut salaliittolaisiset mestattiin, mutta Hårdh onnistui pakenemaan Norjaan.


title: Hovipuolue

text: Kun vuoden 1756 vallankaappausyritys epäonnistui, hattupuolue murskasi hovipuolueen, joka sen jälkeen tuki myssyjä vuoteen 1765. Sitten se taas siirtyi kannattamaan hattuja, kun myssyt eivät lupauksestaan huolimatta tarkistaneet valtiomuotoa kuninkaanvaltaa vahvistavaan suuntaan.


title: New York (Paloma Faithin kappale)

text: New York on brittiläisen laulaja-lauluntekijä Paloma Faithin kappale hänen Do You Want the Truth or Something Beautiful?-studioalbumilta. Se julkaistiin singlenä 13. syyskuuta 2009. Kappaleesta on julkaistu myös remix-versio, jolla duetoi räppäri Ghostface Killah. Kappaleelle on tehty myös Vaughan Arnellin ohjaama musiikkivideo, joka ohjasi myös Robbie Williamsin Bodiesin musiikkivideon. Video julkaistiin 2. elokuuta 2009.


title: New York (Paloma Faithin kappale)

text: Digitaalinen lataus


title: Irina Hudova

text: Irina Hudova (17. kesäkuuta 1926 Viipuri – 20. heinäkuuta 2015 Helsinki) oli suomalainen tanssitaiteilija ja -pedagogi, joka työskenteli Suomen Kansallisbaletin johtajana 1972–1973. Hän oli taiteilijaprofessori 1972–1975.


title: Irina Hudova

text: Hudova oli baletin jäsen 1947–1955, ensitanssijatar 1949–1955. Sen jälkeen hän työskenteli pääasiassa ulkomailla vierailijaprofessorina Lontoossa Royal Ballet Companyssa 1963–1969, Milanossa Teatro alla Scalassa 1970–1978, Tokiossa 1976 ja 1979–1980 sekä balettimestarina Ankarassa ja Istanbulissa kahteen otteeseen 1969–1972 ja 1980 alkaen sekä myöhemmin jälleen La Scalassa 1990-luvulle saakka.


title: Irina Hudova

text: Hudova aloitti baletin opinnot Viipurin kaupunginteatterin balettikoulussa Kaarlo Erosen johdolla 1936.


title: Hemlock Grove

text:
Hemlock Grove on yhdysvaltalainen kauhutrilleri, jonka on tuottanut Netflix. Sarjan takana on vastaava tuottaja Eli Roth ja tarinan ovat tehneet Brian McGreevy ja Lee Shipman. Se perustuu McGreevyn romaaniin "Hemlock Grove", joka julkaistiin 27. maaliskuuta 2012. Sarja sai ensi-iltansa 19. huhtikuuta 2013, kun kaikki ensimmäisen tuotantokauden 13 jaksoa tuli katsottaviksi Netflixiin. Sarjan toinen tuotantokausi sai ensi-iltansa 11. heinäkuuta 2014, kun kaikki 10 jaksoa tuli katsottavaksi Netflixiin.
Syyskuussa 2014 Netflix ilmoitti sarjan viimeisestä 10-osaisesta tuotantokaudesta, joka julkaistiin 23. lokakuuta 2015.


title: Hemlock Grove

text: Sarja kertoo oudoista tapahtumista Hemlock Grovessa, kuvitteellisessa kylässä Pennsylvaniassa. Rikkaan perheen Roman Godfrey ystävystyy kaupungiin juuri muuttaneen Peter Rumancekin kanssa. Viimeaikaiset brutaalit murhat aiheuttavat kylällä huhuja, ja ystävykset ryhtyvät tutkimaan niitä samalla piilottaen omat synkät salaisuudet.


title: Manner-Suomi

text: Manner-Suomi () on Suomeen liittyvä maantieteellinen käsite, jolla voidaan tarkoittaa kahta eri asiaa:


title: Hangon Keksi

text: Hangon Keksi – Hangö Kex oli Hangossa vuonna 1910 perustettu elintarviketehdas, jonka omisti vuodesta 1927 alkaen Oy Karl Fazer Ab. Fazer lopetti tehtaan 1970-luvulla keskittäessään keksituotantonsa Vantaalle.


title: Hangon Keksi

text: Yritys perustettiin 1910 nimellä Suomalais-Englantilainen Biscuit-tehdas Oy. Ajatuksena oli korvata suureksi kasvanutta pikkuleipien tuontia: vuonna 1910 Suomeen tuotiin noin 400 000 kiloa keksejä etenkin Englannista ja Venäjältä. Tehtaan teknilliseksi johtajaksi valittiin nuori englantilainen Henry E. Hutton, joka oli työskennellyt Englannin eri keksitehtaissa sekä tehnyt opintomatkoja Yhdysvaltoihin ja Kanadaan. Hän hankki tehtaalle ajanmukaiset koneet Englannista.


title: Hangon Keksi

text: Yhtiölle rakennettiin päärakennus Tvärminnen tiilitehtaan vaaleasta kalkkihiekkatiilestä arkkitehtien Valter ja Ivar Thomén piirtämänä. 1920-luvun alussa yrityksen itselleen kokonaan ostanut kauppaneuvos Hemming Elfving (1887–1965) laajensi tuotevalikoimaa kekseistä margariiniin, lakritsiin ja vohveleihin. Yritykseen kuuluivat myös oma laatikkotehdas, kirjapaino ja voimalaitos.


title: Hangon Keksi

text: Vuonna 1927 tehtaan osti Oy Karl Fazer Ab, joka oli jo kolmisen vuotta valmistanut keksejä Helsingissä. Fazer valmisti Hangossa pitkään muun muassa Albert- ja Marie-keksejä. Lakritsituotannon Fazer siirsi Hangosta Helsinkiin 1930. Vuonna 1947 Biscuit-tehtaan nimeksi otettiin Hangon Keksi – Hangö Kex.


title: Hangon Keksi

text: Hangon Keksi käytti pyöreissä kekseissä, niiden pakkauksissa ja mainonnassaan liikemerkkinä hymyilevää pyöreää kuu-ukkoa. Tästä syntyi iloiselta näyttävästä ihmisestä käytetty sanonta ”hymyilee kuin Hangon Keksi”.


title: Hangon Keksi

text: Hangon Keksin varhaisvaiheesta, kun sen 1919–1927 omisti Hemming Elfving, sai alkunsa myös Elfving-monialayhtiön liiketoiminta.


title: Rufus Isaacs Reading

text: Rufus Daniel Isaacs, Readingin 1. markiisi, Readingin jaarli, Erleigh of Erleighin varakreivi, Reading of Erleighin varakreivi, Reading of Erleighin paroni (10. lokakuuta 1860 Lontoo – 30. joulukuuta 1935 Lontoo) oli brittiläinen poliitikko, tuomari ja virkamies, joka toimi Intian varakuninkaana vuosina 1921–1926 ja Britannian ulkoministerinä lyhyen aikaa vuonna 1931.


title: Rufus Isaacs Reading

text: Isaacs aloitti uransa asianajajana vuonna 1887 ja menestyi varsinkin yritysten ja ammattiliittojen lakimiehenä. Hän oli vuosina 1904–1914 parlamentin alahuoneessa liberaalien edustajana. Isaacsista tuli 1910 Herbert Henry Asquithin hallituksen "Solicitor General" ja samana vuonna "Attorney General" (kruununjuristi). Samana vuonna hänet lyötiin myös ritariksi. Vuonna 1912 hänestä tehtiin ensimmäisenä Attorney Generalina kabinetin jäsen. Isaacs joutui yhtenä ministereistä epäillyksi korruptioskandaalissa, joka liittyi hänen veljensä Godfrey Isaacsin johtaman Marconi Wireless Telegraph Company of America -lennätinyhtiön osakkeilla käytyyn kauppaan. Alahuoneen nimittämä tutkintakomitea kuitenkin vapautti Isaacsin ja joukon muita ministereitä syytteistä vuonna 1913.


title: Rufus Isaacs Reading

text: Isaacs toimi vuosina 1913–1921 lordiylituomarina (Lord Chief Justice). Hän johti muun muassa Roger Casementin maanpetosoikeudenkäyntiä. Hän sai 1914 Readingin paronin arvon ja hänet korotettiin 1916 varakreiviksi ja 1917 jaarliksi. Ensimmäisen maailmansodan aikana hän pyrki lähentämään Britanniaa ja Yhdysvaltoja ja vuonna 1915 hänen johtamansa englantilais-ranskalainen valtuuskunta sai neuvoteltua Yhdysvalloilta 500 miljoonan dollarin sotalainan. Hän toimi vuodesta 1917 Yhdysvalloissa Britannian erikoislähettiläänä ja vuosina 1918–1919 varsinaisena suurlähettiläänä. Vuonna 1921 Reading nimitettiin Intian varakuninkaaksi. Intialaisnationalistien käsittelyssä hän päätyi käyttämään kasvavassa määrin poikkeustoimia neuvottelujen sijaan. Hän vangitutti 1921 kaksi merkittävää muslimijohtajaa ja 1922 Mahatma Gandhin sekä käytti voimakeinoja kukistaakseen muslimiseparatistit Madrasissa ja sikhikapinalliset Punjabissa. Reading sai markiisin arvon jättäessään varakuninkaan tehtävän vuonna 1926.


title: Rufus Isaacs Reading

text: Reading toimi Ramsay Macdonaldin hallituksen ulkoministerinä elokuusta marraskuuhun 1931.


title: Lauri Torsteninpoika Ram

text: Lauri Torsteninpoika Ram (k. 1596 tai 1597 alussa Loppi) oli suomalainen sotilas, joka toimi Käkisalmen linnan päällikönä.


title: Lauri Torsteninpoika Ram

text: Ramin syntymäaika ja -paikka eivät ole tiedossa. Hänen vanhempansa olivat Torsten Salomoninpoika ja Brita Fleming. Ram mainitaan sotilaana jo Kustaa Vaasan loppuvuosina. 1536 hän osallistui Eerik XIV:n johtamaan sotaan Tanskaa vastaa ja toimi 1568-1573 suomalaisen lippueen ratsumestarina. 1572-1573 Ram otti lippueineen osaa Herman Flemingin rajan taakse tekemiin hävitysretkiin ja taisteli vuodesta 1574 alkaen Viron puolella. Pontus De la Gardien johdolla hän osallistui Käskisalmen linnan piiritykseen 1580 ja tuli valloitetun linnan päälliköksi vuoteen 1586 saakka. Hän varusti linnaa ja torjui sitä vastaan tehtyjä hyökkäyksiä. Hänet määrättiin uudelleen linnan päälliköksi 1590, mutta rauhansopimuksen mukaisesti joutui luovuttamaan linnan venäläisille ja ehti toimi tämän jälkeen muutaman viikon rajankäyntikomission jäsenenä.


title: Lauri Torsteninpoika Ram

text: Ramin puoliso oli Elina Stålalarm.


title: Huhtamo (sukunimi)

text: Huhtamo on seuraavien henkilöiden sukunimi:


title: Eero Huhtamo

text: Osmo Eero Huhtamo (5. marraskuuta 1916 Helsinki – 29. toukokuuta 1999 Helsinki) oli suomalainen tekniikan tutkija. Hän oli Teknillisen korkeakoulun konepajatekniikan professori 1971–1979.


title: Another Yesterday

text: Another Yesterday on yhdysvaltalaisyhtye Madison Parkin kolmas studioalbumi. Sen julkaisi BasicLux Records digitaalisesti ladattavana 9. joulukuuta 2008. Albumi ei ole päässyt lainkaan listoille.


title: Risto Hukki

text: Risto Tapani Hukki (7. lokakuuta 1914 Kuhmoinen – 27. joulukuuta 1988 Helsinki) oli suomalainen tekniikan tutkija.


title: Risto Hukki

text: Risto Hukin vanhemmat olivat opettaja Vihtori Arvi Hukki ja Alma Alina Simola ja puoliso vuodesta 1947 sairaanhoitaja Lilja Esteri Vanhapiha. Hukki tuli ylioppilaaksi 1934 ja valmistui diplomi-insinööriksi 1939. Bachelor of Arts -tutkinnon hän suoritti Kanadassa 1941 ja väitteli tohtoriksi Yhdysvalloissa 1944 aiheesta "An experimental Study of the Principles of Communication" (1943), työskennellessään samalla tutkimusinsinöörinä MIT:issä. Oltuaan väitöksen jälkeen vielä töissä Arizonassa Phelps Dodge -yhtiön palveluksessa vuoteen 1945 Hukki palasi Suomeen. Hän oli Teknillisen korkeakoulun mineraalien rikastustekniikan professori 1947–1977 ja VTT:n vuoriteknillisen laboratorion johtaja 1945–1977. Hukki tutki erityisesti mineraalien murskaus-, jauhatus- ja luokitustekniikoita.


title: Luettelo Tampereen elokuvateattereista

text: Tämä on luettelo Tampereen elokuvateattereista, mukaan lukien sekä toimintansa lopettaneet että nykyiset.


title: Atte Vatanen

text: Atte Vatanen (s. 1. marraskuuta 1989 Jyväskylä) on suomalainen pesäpalloilija, joka edustaa Superpesiksessä pelaavaa Jyväskylän Kiriä. Ulkopelipaikaltaan Vatanen on sieppari.


title: Atte Vatanen

text: Vatanen on pelannut Kirin ykkösjoukkueessa vuodesta 2008 lähtien.


title: Juhani Hult

text: Matti Juhani Hult (19. joulukuuta 1933 Konnevesi – 2. kesäkuuta 2015 Konnevesi) oli suomalainen maantieteilijä. Hän toimi Joensuun korkeakoulun, myöhemmin Joensuun yliopiston maantieteen, erityisesti kulttuuri- ja suunnittelumaantieteen professorina 1976–1996 ja tutki muun muassa maatalousmaantiedettä. Hult oli Suomen Akatemian luonnontieteellisen toimikunnan jäsen ja kehitti merkittävästi Joensuun yliopiston maantieteen laitosta.


title: Juhani Hult

text: Vuonna 2001 Suomen maantieteellinen seura myönsi Juhani Hultille hänen elämäntyöstään Ragnar Hult -mitalin. Huolimatta samasta sukunimestä ja tieteenalasta Juhani Hult ei ollut sukua 1800-luvulla vaikuttaneelle maantieteilijä Ragnar Hultille, jonka mukaan mitali on nimetty.


title: Eetu Karhulahti

text: Eetu Karhulahti (27. heinäkuuta 1983 Kaustinen – 12. helmikuuta 2018) oli suomalainen pesäpalloilija. Hän pelasi Jyväskylän Kirissä korkeimmalla sarjatasolla Superpesiksessä kausilla 2007 ja 2010–2014 ja toiseksi korkeimmalla sarjatasolla Ykköspesiksessä vuosina 2008–2009. Lisäksi Karhulahti pelasi Ykköspesiksessä Halsua-Veteli Pesis -joukkueessa kaudella 2005 ja Manse PP:ssä vuosina 2015–2017. Karhulahden sisäpelirooli oli etenijä ja ulkopelissä hän viihtyi 3-polttajana.


title: Thomas H. Ince

text: Thomas Harper Ince (16. marraskuuta 1882 Newport, Rhode Island, Yhdysvallat – 19. marraskuuta 1924 Tyynimeri tai Benedict Canyon, Beverly Hills, Kalifornia) oli yhdysvaltalainen mykkäelokuvan tuottaja, ohjaaja, käsikirjoittaja ja näyttelijä. Hän oli naimisissa näyttelijä Elinor Kershaw'n kanssa. Incen merkittävimmät elokuvaroolit olivat elokuvissa "The Italian" (1915) ja "Civilization" (1916).


title: Thomas H. Ince

text: Ince oli D. W. Griffithin ohella yhdysvaltalaisen elokuvan uranuurtaja ja ensimmäinen tuottaja, jonka luova panos painoi leiman kaikkiin hänen elokuviinsa.


title: Miesten Superpesiksen kausi 2012

text: Superpesiksen kausi 2012 oli Superpesiksen 23. kausi. Kausi alkoi 30. toukokuuta, ja Suomen mestarit olivat selvillä 15. syyskuuta. Miesten sarjaan osallistui 12 joukkuetta.


title: Miesten Superpesiksen kausi 2012

text: Miesten mestaruuden vei toista kertaa peräkkäin Sotkamon Jymy, jolle mestaruus oli jo seurahistorian 15:s. Myös himmeämmät mitalit menivät samoille joukkueille edelliskaudella, kun Vimpelin Veto otti hopeaa ja Pattijoen Urheilijat pronssia.


title: Miesten Superpesiksen kausi 2012

text: Perinteinen Itä-Länsi-ottelu järjestettiin Sotkamossa 20.-22. heinäkuuta.


title: Miesten Superpesiksen kausi 2012

text: Superpesisseurojen budjetit kaudella 2012.


title: James Thompson (vapaaottelija)

text: James Thompson (s. 16. joulukuuta 1978) on englantilainen vapaaottelija, joka ottelee sekä raskaassa sarjassa että superraskaassa sarjassa.


title: James Thompson (vapaaottelija)

text: Urallaan Thompson on otellut Pride FC:ssä, Cage Ragessä, EliteXC:ssä, Sengokussa, Dreamissa, KSW:sä ja SFL:ssä. Hän on tunnettu suuresta koostaan ja voimastaan ja hän on myös tunnettu englantilaisen vapaaottelun ikonina. Hän on 196 senttimetriä pitkä ja hänen ottelupainonsa on vaihdellut vähän yli 120:stä 150 kilogrammaan.


title: Stanisław Szozda

text: Stanisław Szozda (25. syyskuuta 1950 Dobromierz, nyk. Ala-Sleesian voivodikunta – 23. syyskuuta 2013) oli puolalainen maantiepyöräilijä, olympiamitalisti ja maailmanmestari.


title: Stanisław Szozda

text: Szozda kuului Puolan nelihenkisiin, joukkueaika-ajon olympiahopeaa Münchenissä 1972 ja Montréalissa 1976 saavuttaneisiin joukkueisiin. MM-kilpailuista hän saavutti kaksi kultaa, hopean ja kaksi pronssia.


title: Stanisław Szozda

text: Szozda kuoli 23. syyskuuta 2013, 62-vuotiaana sairasteltuaan vakavaa tautia useamman kuukauden ajan.


title: Mariekeksi

text: Mariekeksi on pyöreä, kullanruskeaksi paistettu keksi, joka on yleensä maustettu miedosti vaniljalla. Sen muut ainesosat ovat vehnäjauho, sokeri ja kasviöljy. Keksin pintaan on pistelty reikiä ja puristettu kuvio, jossa keskellä näkyy keksin nimi ja reunaa kiertää meanderimainen tai muunlainen toistuva koristeaihe.


title: Mariekeksi

text: Mariekeksi kehitettiin Isossa-Britanniassa vuonna 1874, jolloin lontoolainen leipomo Peek Freans alkoi valmistaa niitä juhlistaakseen kuningatar Viktorian toiseksi vanhimman pojan, prinssi Alfredin avioitumista Venäjän suuriruhtinatar Maria Aleksandrovna Romanovan kanssa. Morsiamen mukaan nimetystä keksistä tuli suosittu ympäri Euroopan ja monissa Brittiläisen kansainyhteisön maissa. Alkuperämaassaan Englannissa suositummaksi nousi mariekeksin muunnelma "Rich tea biscuit", jota ei ole maustettu vaniljalla.


title: Mariekeksi

text: Mariekeksi sopii erityisen hyvin kastettavaksi teehen, kahviin tai maitoon. Miedon makunsa ja kiinteän koostumuksensa ansiosta sille voi laittaa marmeladia tai muuta päällystettä. Brittiläisen kulttuurin maissa suosittua on tehdä kahdesta keksistä ”voileipä” laittamalla väliin voita, Marmite-hiivauutelevitettä tai kondensoitua maitoa. Mariekeksejä käytetään myös jälkiruokien, kuten vaniljavanukkaan, lisukkeena sekä juustokakun tms. pohjataikinan valmistusaineena.


title: Mariekeksi

text: Suomessa mariekeksejä ovat valmistaneet muun muassa Hangon Keksi ja Fazer. Keksityyppiä tuodaan myös ulkomailta ainakin Kantolan- ja Rainbow X-tra -merkkisinä. Suosittu muunnelma on toiselta puolelta suklaalla kuorrutettu mariekeksi.


title: Mariekeksi

text: Elokuvaohjaaja Ingmar Bergman kärsi kroonisista vatsavaivoista ja söi kuvauksissa usein mariekeksejä.


title: Hälyjen taide

text: Hälyjen taide () on italialaisen Luigi Russolon (1885–1947) futuristinen manifesti, jonka hän kirjoitti vuonna 1913 ystävälleen säveltäjä Francesco Balilla Pratellalle. Manifesti julkaistiin kirjan muodossa vuonna 1916, ja suomennos ilmestyi vuonna 2018.


title: Annie Lööf

text: Annie Marie Therése Lööf (o.s. Johansson, s. 16. heinäkuuta 1983 Värnamon kunta) on ruotsalainen poliitikko keskustapuolueesta. Hän on toiminut vuodesta 2011 puolueensa puheenjohtajana. Lööf oli Ruotsin elinkeinoministerinä vuosina 2011–2014.


title: Annie Lööf

text: Lööf liittyi keskustapuolueen jäseneksi vuonna 2001 ja toimi vuosina 2004–2007 puolueen nuorisojärjestön varapuheenjohtajana. Hänet valittiin Ruotsin valtiopäiville ensimmäisen kerran syyskuun 2006 vaaleissa Jönköpingin läänin vaalipiiristä ja oli tuolloin, 23-vuotiaana, niiden nuorin jäsen. Lööf oli ensimmäisellä valtiopäiväkaudellaan jäsenenä perustuslakivaliokunnassa ja tultuaan valituksi jatkokaudelle syyskuun 2010 vaaleissa, hänestä tuli valtiovarainvaliokunnan jäsen. Hän toimi vuosina 2009–2011 myös puolueensa valtiopäiväryhmän varapuheenjohtajana.


title: Annie Lööf

text: Keskustapuolueen pitkäaikainen puheenjohtaja Maud Olofsson väistyi tehtävästä syksyllä 2011, jolloin Lööf valittiin hänen seuraajakseen. Kuusi päivää puheenjohtajavalintansa jälkeen hän aloitti Fredrik Reinfeldtin johtaman hallituksen elinkeinoministerinä.


title: Annie Lööf

text: Lööf on koulutukseltaan oikeustieteen kandidaatti, joksi valmistui vuonna 2011 Lundin yliopistosta. Hän on toiminut poliittisella urallaan jo mainittujen tehtävien lisäksi muun muassa Värnamon kunnanvaltuutettuna.


title: Annie Lööf

text: Annie Lööf on naimisissa Carl-Johan ”Calle” Lööfin kanssa. He avioituivat kesällä 2011 ja ottivat yhteisen sukunimen, joka on Carl-Johanin, aiemmalta sukunimeltään Carlsson, äidin tyttönimi.


title: Annie Lööf

text: Lööfin harrastuksiin on kuulunut muun muassa jalkapallo, jossa hän on toiminut IFK Värnamon naisten joukkueen maalivahtina.


title: Oiva Hurme

text: Oiva Ensio Hurme (1912–1974) oli suomalainen taiteilija, graafikko ja mainospiirtäjä. Hän kehitti mainosilmaisua ja piirsi myyntijulisteita Elannon uraauurtavalla mainososastolla, teki taidetta ja kuvitti lehtiä.


title: Oiva Hurme

text: Nuorena Oiva Hurme työskenteli varastomiehenä Helsingissä. Ensimmäiset akvarellinsa ja piirroksensa hän teki 1920-luvun lopulla. 1930-luvun lopulla hän opiskeli Ateneumin vapaassa taidekoulussa. Sota-aikana rannikkotykistön korpraali Oiva Hurme piirsi muun muassa tykkien suuntimataulukoita sekä Porkkalan puolustussuunnitelmaan liittyviä salaisia peitepiirroksia.


title: Oiva Hurme

text: Elannon ja Kulutusosuuskuntien Keskusliiton mainososastoilla Hurme työskenteli 1930–1950-luvulla. Tämän jälkeen hän oli OTK:n osuuskauppojen jäsenlehden "Kuluttajain Lehden" (myöh. "Me") kuvittaja, taiteilija ja taittaja. Helsingissä lehti ilmestyi "Elanto"-lehtenä, muualla Suomessa "Me"-lehtenä.


title: Oiva Hurme

text: Mainos oli 1930-luvun keksintö ja Elannon mainososasto alan uranuurtaja alusta lähtien. Elannon mainospäällikkönä toimi Ola Fogelberg, jota pidetään mainosalan isänä ja myös yhtenä suomalaisen sarjakuvan tärkeimmistä pioneereista. Oiva Hurme oli Fogelbergin kasvatti, mainosalan "vanha parta" jo 1940-luvulla.


title: Oiva Hurme

text: Mainosjulisteiden ja kuvituksien parissa tehtiin paljon painotekniikkakokeiluja, ja niinpä Elanto ja KK olivat ensimmäisinä kokeilemassa mm. silkkipainotekniikkaa. Oiva Hurmeen joulujuliste vuodelta 1948 on ensimmäinen Elannon silkkipainon säilynyt työ. Julisteessa joulupukki viisine väreineen ja lakkahäivytyksineen toivottaa "Hyvää Joulua". 1950-lukua kutsutaan julisteen kulta-ajaksi Suomessa, ja Elanto ja KK olivat tiiviisti mukana kehityksen kärjessä. Senaikaisissa töissä hehkuivat värit ja taito.


title: Oiva Hurme

text: Oiva Hurme teki myös veistoksia, vuonna 1967 muun muassa 1918 Hyvinkään taistelussa kaatuneiden punaisten muistomerkin Hyvinkään Surujenpuistoon. Tuotantoon kuuluu myös puuveistoksia (hän osallistui Elannon taidenäyttelyyn 1945). Hän teki myös tilaustöinä muotokuvia erityisesti osuuskauppojen johtohenkilöistä (muun muassa M. A. Nummisen isästä).


title: Oiva Hurme

text: Lisätöinä Hurme suunnitteli ja kuvitti kirjojen kansia, urheiluseurojen merkkejä, Helsingin kaupungin ulkoiluviraston esitteitä, lavastuksia Elannon Näyttämön esityksiin sekä "Nuorten Joululukemisto" -lehteä.


title: Oiva Hurme

text: Oiva Hurme oli myös mukana Työväen Urheiluliiton järjestötoiminnassa ja toimi liiton nuortenlehti "Kivan" taittajana. Nimimerkillä Oikku hän piirsi "Kivaan" kansikuvien lisäksi myös sarjakuvaa. Oikku osasi rytmittää kerronnan hyvin ja viimeinen ruutu oli aina ns. iskuruutu, johon vitsi tai yllätys huipentui. Piirrostyyli oli omintakeista ja selkeää. Oikku edusti mykkäsarjakuvaa, jossa ei yleensä puhuta vaan annetaan kuvien kuljettaa. Joskus harvoin niissä oli jokunen tehosteääni tai puhekupla.


title: Pelipalvelin

text: Pelipalvelin voi tarkoittaa joko palvelintietokonetta tai palvelinohjelmistoa, jonka tehtävänä on ylläpitää tietokonepelin moninpeliä. Palvelin on yhteydessä kaikkiin pelin pelaajiin ja käsittelee pelaajien toimet, kuten liikkeen ja lähettää nämä tiedot muille pelaajille. Tämän lisäksi palvelimen tehtäviin kuuluu yleensä pisteidenlasku ja pelin sisäisten keskusteluviestien välitys pelaajille. Palvelin siis toimii pelaajat yhdistävänä osana. Koska moninpelattavissa peleissä pyritään mahdollisimman pieneen viiveeseen, täytyy palvelimena toimivan tietokoneen olla tehokas ja siinä tulee olla nopeat internet-yhteydet. Pelipalvelimen voi yleensä vuokrata palveluntarjoajalta tai palvelimena voi toimia myös pelaajan oma tietokone.


title: Geoffrey Kipsang Kamworor

text: Geoffrey Kipsang Kamworor (s. 22. marraskuuta 1992) on kenialainen kestävyysjuoksija.


title: Geoffrey Kipsang Kamworor

text: Kesällä 2010 Kamworor kilpaili Suomessa edustaen Turun Urheiluliittoa. Hän kilpaili muun muassa Eliittikisasarjassa voittaen 3 000 metrin kilpailun Lappeenrannassa ja sijoittuen Kuortaneella 3 000 metrin kilpailussa toiseksi ja Lapinlahdella 5 000 metrin kilpailussa toiseksi. Maastojuoksun MM-kilpailuissa 2011 Kamworor voitti nuorten sarjassa kultaa sekä henkilökohtaisessa kilpailussa että joukkuekilpailussa Kenian joukkueessa. Kaksi viikkoa maastojuoksun MM-kisojen jälkeen hän voitti Berliinissä puolimaratonkilpailun ajalla 1.00.38.


title: Geoffrey Kipsang Kamworor

text: Vuoden 2012 Rotterdamin maratonilla Kamworor toimi jäniksenä. Hän voitti 5 000 metrin Kenian-mestaruuden 2012. Saman vuoden Berliinin maratonilla hän juoksi ensimmäisen maratoninsa maaliin asti ja sijoittui kilpailussa kolmanneksi ajalla 2.06.12. Helmikuussa 2013 Kamworor voitti puolimaratonin Ra’s al-Khaimassa ajalla 58.54 ja jäi vain kaksi sekuntia Patrick Makaun reittiennätyksestä. Saman vuoden Rotterdamin maratonilla hän sijoittui neljänneksi ajalla 2.09.12. Berliinin maratonilla hän oli kolmas ajalla 2.06.26


title: Geoffrey Kipsang Kamworor

text: Vuonna 2014 Kamworor voitti puolimaratonin maailmanmestaruuden ja joukkuekilpailussa hopeaa. Vuonna 2015 hän voitti maastojuoksun maailmanmestaruuden ja sai joukkuekilpailussa hopeaa. Heinäkuussa hän voitti 5 000 metrin Kenian-mestaruuden. Pekingin MM-kilpailuissa 2015 Kamworor saavutti hopeaa 10 000 metrillä ajalla 27.01,76. Vuoden 2016 puolimaratonin MM-kilpailuissa Kamworor saavutti kultaa sekä henkilökohtaisessa kilpailussa että joukkuekilpailussa. Rio de Janeiron olympialaisissa hän sijoittui 10 000 metrillä 11:nneksi.


title: Geoffrey Kipsang Kamworor

text: Kamworor voitti maastojuoksun maailmanmestaruuden Kampalassa 2017. Joukkuekilpailussa hän sai hopeaa. Lontoon MM-kilpailuissa 2017 hän oli 10 000 metrillä kuudes. Vuoden 2018 puolimaratonin MM-kilpailuissa Kamworor voitti henkilökohtaisessa kilpailussa kultaa ja joukkuekilpailussa hopeaa.


title: Eläköön (albumi)

text: Eläköön on suomalaisartisti Jonna Tervomaan yhdeksäs studioalbumi. Albumin tuottajana toimi Eppu Kosonen, vastaavana tuottajana Riku Mattila ja sen julkaisi Johanna Kustannus -levy-yhtiö 20. syyskuuta 2013 digitaalisesti ja CD:nä. 1. helmikuuta 2014 albumi julkaistiin vinyylilevynä.


title: Eläköön (albumi)

text: Tervomaa on kertonut laittaneensa oman yhtyeen kokoonpanon lähes kokonaan uusiksi uudella albumilla, sillä hän halusi laittaa lukuisia asioita kokonaan uusiksi. Albumilta on julkaistu singlenä kappaleet "Minä toivon", "Tikapuut" ja "Aika kultainen".


title: Eläköön (albumi)

text: Albumi nousi ensimmäisellä listaviikollaan Suomen virallisen albumilistan neljännelle sijalle ja sitä on myyty kultalevyyn oikeuttava määrä, yli 10 000 kappaletta.


title: Eläköön (albumi)

text: Albumi on saanut kriitikoilta pääosin positiivisen vastaanoton, esimerkiksi Ilta-Sanomat antoi sille 4/5 tähteä.


title: Posliinikukat

text: Posliinikukat ("Hoya") on oleanterikasvien heimoon ja käärmeenpistonyrttikasvien alaheimoon kuuluva suku. Sukuun kuuluvia lajeja on ainakin sata.


title: Posliinikukat

text: Posliinikukkia tutki 1800-luvulla skotlantilainen tutkija Robert Brown. Suomessakin se tunnettiin jo 1800-luvulla kaupungeissa, mutta maaseudulla se tuli tutuksi vasta 1930-luvulla.


title: Posliinikukat

text: Posliinikukat ovat köynnöksiä tai riippuvaversoisia kasveja. Kukat ovat yleensä kaksivärisiä siten, että terälehdet ovat valkoiset ja keskus on punainen. Joskus kukka on kokonaan punasävyinen.


title: Posliinikukat

text: Posliinikukat ovat lähtöisin Aasiasta, Intian lähettyvillä sijaitsevilta saarilta ja Australiasta.


title: Posliinikukat

text: Kasvit viihtyvät valoisalla kasvupaikalla. Normaali huoneenlämpötila on sopiva ja talvella liika lämpö on haitaksi. Osa lajeista on amppelikasveja.


title: Posliinikukat

text: Posliinikukkia käytetään huonekasveina.


title: Isoposliinikukka

text: Isoposliinikukka ("Hoya carnosa") on posliinikukkien sukuun kuuluva laji. Sitä kasvatetaan huonekasvina.


title: Isoposliinikukka

text: Isoposliinikukka on köynnötävä tai pensasmainen. Tummanvihreät, kiiltävät lehdet ovat vastakkaisia, vahamaisia, nahkeita ja ehytlaitaisia. Lehtilapa 5-8 cm, keskisuoni on selvä. Kukka on sarjamainen 10-20 kukan kukinto. Hohtavan vahamaiset kukkien terälehdet ovat valkoisia tai vaaleanpunertavia, viisiteräisiä. Kukan keskuksen lisäteriökiehkura on punertava. Lämpimällä säällä kukat erittävät mesipisaroita.


title: Isoposliinikukka

text: Kasvia esiintyy luonnonvaraisena Kiinassa, Itä-Aasiassa ja Australiassa jossa se kasvaa epifyyttinä.


title: Henna Hakulinen

text: Henna Hakulinen (s. 24. huhtikuuta 1992 Joensuu) on suomalainen pesäpalloilija. Hänen kasvattajaseuransa on Joensuun Maila ja nykyisin hän edustaa Viinijärven Urheilijoita.


title: Henna Hakulinen

text: Superpesiksen runkosarjassa Hakulinen on pelannut kaikkiaan 87 ottelua, joissa on lyönyt 49 ja tuonut 17 juoksua. Kärkilyöntipisteitä hän on kerännyt pelaamissaan runkosarjan otteluissa 186. Superpesiksen pudotuspeleissä Hakulinen on pelannut yhdeksän ottelua, joissa on lyönut kuusi ja tuonut kaksi juoksua. Lisäksi hän on pelaamissaan pudotuspelien otteluissa kerännyt tililleen 14 kärkilyöntipistettä.


title: Stone Cold Sober

text: ”Stone Cold Sober” on brittiläisen laulaja-lauluntekijä Paloma Faithin kappale hänen ensimmäiseltä albumiltaan "Do You Want the Truth or Something Beautiful?" Kappale julkaistiin Faithin debyyttisinglenä 15. kesäkuuta 2009 ja se pääsi ensimmäisellä viikollaan Britannian singlelistan 17. sijalle.


title: Stone Cold Sober

text: Digitaalinen lataus


title: Maria Heikkinen

text: Maria Heikkinen (s. 16. toukokuuta 1990 Lappeenranta) on suomalainen pesäpalloilija. Hänen kasvattajaseuransa on Pesä Ysit ja nykyisin hän edustaa Viinijärven Urheilijoita.


title: Maria Heikkinen

text: Superpesiksen runkosarjassa Heikkinen on pelannut kaikkiaan 94 ottelua, joissa on lyönyt 13 ja tuonut 61 juoksua. Kärkilyöntipisteitä hän on kerännyt pelaamissaan runkosarjan otteluissa 204. Superpesiksen pudotuspeleissä Heikkinen on pelannut 21 ottelua, joissa on lyönut kaksi ja tuonut kahdeksan juoksua. Lisäksi hän on pelaamissaan pudotuspelien otteluissa kerännyt tililleen 48 kärkilyöntipistettä.


title: Pohjalaistalo

text: Pohjalaistalo viittaa Pohjanmaalla vallalla olleeseen hirsirakentamisen perinteeseen.


title: Pohjalaistalo

text: Talotyypin symboli on kaksifooninkinen (-kerroksinen) pitkä hirsitalo, mutta todellisuudessa pohjalaistalo voi olla myös yksikerroksinen, ja pohja vaihtelee paikkakunnan mukaan. Tupien, porstuoiden, tupakammarien ja päätykammarien muunnelmia on erilaisia esimerkiksi Ilmajoella, Isossakyrössä ja Kortesjärvellä. Ikkunoihin saatiin mallia herraskartanoista, pappiloista ja kirkoista.


title: Pohjalaistalo

text: Pohjalaistaloja rakennettiin 1700-luvulta 1900-luvun alkuun, ja niiden tausta oli varallisuus, jota syntyi tervakulttuurin ansiosta, ja pohjalaisen laivanrakennuksen ja kirkonrakentajasukujen tekninen taito. Rakennuksia kartoitetaan Ruralia-instituutin johdolla Potra-projektissa, jossa pyritään saamaan aineistoa korjaus- ja uudisrakentamiseen.


title: Cara Delevingne

text: Cara Jocelyn Delevingne (s. 12. elokuuta 1992 Hammersmith, Lontoo, Englanti) on brittiläinen huippumalli ja elokuvanäyttelijä.


title: Cara Delevingne

text: Cara Delevingnen vanhemmat ovat Pandora (o.s. Stevens) ja Charles Delevingne. Hänellä on kaksi vanhempaa siskoa, Chloe ja Poppy, joista jälkimmäinen on itsekin malli. Delevingne syntyi Lontoossa rikkaaseen keskiluokkaiseen perheeseen. Hän on äitinsä puolelta aatelissukua. Delevingne opiskeli 16-vuotiaaksi asti tyttökoulussa Francis Holland School. Sen jälkeen hän siirtyi Bedales Schooliin Hampshireen. Delevingnen mallinura alkoi kymmenvuotiaana, kun häntä kuvattiin Italian "Vogue"-lehteen.


title: Cara Delevingne

text: Delevingne on työskennellyt monille maailmanlaajuisesti tunnetuille muotiketjuille mukaan lukien H&M, Zara, Chanel, DKNY, Victoria’s Secret, Yves Saint Laurent ja Burberry. Hän on myös esiintynyt catwalkilla muun muassa merkeille Burberry, Dolce & Gabbana, Fendi, Topshop, Stella McCartney, Chanel, Jason Wu, Victoria’s Secret, Karl Lagerfeld ja Oscar de la Renta. Delevingne on voittanut ”Model Of The Year” -palkinnon British Fashion Awardsissa vuosina 2012 ja 2014. Hänellä oli sopimus Storm Model Managementin kanssa, mutta hän päätti vuonna 2015 lopettaa mallinuransa ja keskittyä näyttelemiseen. Delevingne esiintyi Amerikan "Voguen" kannessa heinäkuussa 2015.


title: Cara Delevingne

text: Delevingnellä oli pieni debyyttirooli elokuvassa "Anna Karenina" sekä äänirooli radioaseman DJ:nä videopelissä "Grand Theft Auto V". Ensimmäisen puheroolinsa valkokankaalla hän teki elokuvassa "The Face of an Angel". Delevingne esiintyy Margo Roth Spiegelmanin roolissa vuonna 2015 ensi-iltansa saaneessa, yhdysvaltalaisen kirjailija John Greenin samannimiseen romaaniin perustuvassa elokuvassa "Paper Towns". Hänen muita elokuviaan ovat muun muassa "Kids in Love", "Tulppaanikuume", "Suicide Squad" ja "Pan".


title: Cara Delevingne

text: Kesäkuussa 2015 Delevingne kertoi olevansa biseksuaali. Hän seurusteli yhdysvaltalaisen muusikon Annie Clarkin kanssa. He erosivat syyskuussa 2016. Delevingne on myös englantilais-suomalaisen muusikon Marika Hackmanin vanha lapsuudenystävä.


title: Cara Delevingne

text: Lokakuussa 2015 pidetyssä Women in the World -kokouksessa Delevingne kertoi kärsineensä masennuksesta 15-vuotiaasta lähtien.


title: Arth

text: Arth on kunta Keski-Sveitsissä, Schwyzin kantonissa. Kunnassa on noin 12 000 asukasta.


title: Arth

text: Arthin asutus keskittyy laaksoon, jota rajoittavat Rigivuori, Zuginjärvi ja Lauerzersee. Arth koostuu kolmesta kylästä: Arth, Oberarth ja Goldau. Suurin kylistä on Goldau, joka tunnetaan muun muassa vuoden 1806 vuorensortumasta ja eläintarhasta.


title: Arth

text: Arth-Goldaun rautatieasema on Sveitsin rautateiden solmukohtia. Gotthardin rautatie kulkee Goldaun kautta, ja Zürichin suunnan liikenne haarautuu asemalla kulkemaan Zuginjärven itärantaa. Lisäksi asema on Schweizerische Südostbahn -yhtiön (SOB) Wädenswilistä tulevan rautatien ja Rigi Bahnenin Rigin-radan pääteasema.


title: Arth

text: Moottoritie A2 ja valtatie 2 kulkevat Arthin kautta. Zuginjärvellä on laivaliikennettä.


title: Arth-Goldaun rautatieasema

text: Arth-Goldaun rautatieasema on Sveitsin rautatieliikenteen solmukohtia. Asema sijaitsee Arthin kunnan Goldaun kylässä, Schwyzin kantonissa. Sieltä on rautatie viiteen suuntaan:


title: Arth-Goldaun rautatieasema

text: Arth-Goldaun rautatieasema on avattu vuonna 1882.


title: Arth-Goldaun rautatieasema

text: Rautatieasemalla on kuusi raidetta. Sieltä lähtee päivittäin noin 220 junavuoroa. Aseman kautta kulkee kaikki Gotthardin tunnelin kautta kulkeva liikenne, muun muassa kansainvälisiä matkustajajunia Sveitsin ja Italian välillä, Zürichistä, Baselista ja Luzernista Milanoon.


title: Etelä-Suomen Autotalo

text: Etelä-Suomen Autotalo Oy on Lahdessa toimiva perheyritys, jonka toimiala on käytettyjen ajoneuvojen kauppa. Yhtiö tunnetaan myös nimeltä Esat, joka on lyhenne Etelä-Suomen Autotalo Oy:stä. Yhtiön nykyinen toiminta jatkaa vuonna 1924 perustetun autoyhtiön Etelä-Suomen Auto Oy:n toimintaa Lahdessa. Etelä-Suomen Autotalo Oy on tunnettu vahvasta vaihtoautokaupan osaamisesta sekä innovatiivisesta markkinointiosaamisesta omalla alallaan. Yhtiön toimitilat sijaitsevat Lahdessa, mutta toimintaympäristöon valtakunnallinen.


title: Etelä-Suomen Autotalo

text: 1924 - Etelä-Suomen Auto Oy perustetaan. Ford-autojen myynti, huolto ja varaosamyynti, Fordson-traktoreiden myynti, huolto ja varaosamyynti.


title: Etelä-Suomen Autotalo

text: 1938 - Etelä-Suomen Auto Oy avaa täyden palvelun Ford -autotalon Savon Valtatielle, Lahteen.


title: Etelä-Suomen Autotalo

text: 1980 - Etelä-Suomen Auto Oy myydään. Uusi yhtiö perustetaan ja toiminimeksi valitaan Lahden Autotalo Oy. Ford -myynti, -huolto ja -varaosamyynti jatkuu.


title: Etelä-Suomen Autotalo

text: 1987 - Lahden Autotalo Oy muuttaa uuteen toimitilaan Malininkadulle Lahteen.


title: Etelä-Suomen Autotalo

text: 1993 - Etelä-Suomen Autotalo Oy perustetaan jatkamaan Lahden Autotalo Oy:n toimintaa. Ford -myynti, -huolto ja -varaosamyynti jatkuu.


title: Etelä-Suomen Autotalo

text: 1993 - Etelä-Suomen Autotalo erikoistuu invalidiautojen myyntiin ja varusteluun.


title: Etelä-Suomen Autotalo

text: 2001 - Etelä-Suomen Autotalo saa Tasavallan Presidentin Innosuomi -palkinnon kehittämästään MOBIVO ajohallintajärjestelmästä.


title: Etelä-Suomen Autotalo

text: 2004 - Ford merkkiedustuksen lisäksi Etelä-Suomen Autotalo Oy aloittaa Jaguar ja Land Rover jälleenmyynnin ja huolto-/varaosatoiminnan Lahdessa.


title: Etelä-Suomen Autotalo

text: 2005 - Olli Laukkanen, Joona Laukkanen ja Paavo S. Laukkanen ostavat sukupolvenvaihdoskaupalla osan Etelä-Suomen Autotalo Oy n osakekannasta.


title: Etelä-Suomen Autotalo

text: 2006 - Suomen Osuuskauppojen keskuskunta SOK ostaa Etelä-Suomen Autotalo Oy n liiketoiminnan liiketoimintakaupalla. Etelä-Suomen Autotalo Oy -osakeyhtiö jää voimaan sellaisenaan.


title: Etelä-Suomen Autotalo

text: 2013 - Etelä-Suomen Autotalon autokauppatoiminta käynnistyy jälleen.


title: Etelä-Suomen Autotalo

text: 2014 - Olli Laukkanen, Joona Laukkanen ja Paavo S. Laukkanen ostavat sukupolvenvaihdoskaupalla loput Etelä-Suomen Autotalo Oy n osakekannasta.


title: Etelä-Suomen Autotalo

text: 2015 - Etelä-Suomen Autotalo tuo ensimmäisenä suomalaisena autokauppana vaihtoautot suoraan sosiaaliseen mediaan. Vaihtoautojen Facebook -sovellus näyttää ajantasaisen tiedon myytävistä autoissa suoraan Facebookissa.


title: Etelä-Suomen Autotalo

text: 2015 - Etelä-Suomen Autotalo on ensimmäinen suomalainen autokauppa joka tarjoaa mahdollisuuden hakea luottopäätöstä 24h on-line suoraan autokaupan omasta verkkopalvelusta. Palvelu on toteuttu yhteistyössä OP-Pohjolan kanssa.


title: Etelä-Suomen Autotalo

text: 2016 - Etelä-Suomen Autotalo oli ensimmäinen suomalainen autokauppa joka otti käyttöönsä 360 asteen sisäkuvat.


title: Televisa

text: Televisa on Meksikon mediayhtiö, joka on perustettu vuonna 1955. Se on suurin Latinalaisessa Amerikassa ja ensimmäinen espanjankielisten maailman.


title: Elinor Kershaw

text: Elinor Kershaw (tunnettu myös nimillä Nell ja Elinor K. Ince, 19. marraskuuta 1884 St. Louis, Missouri, Yhdysvallat – 12. syyskuuta 1971 Hollywood, Kalifornia) oli yhdysvaltalainen näyttelijä. Hän oli naimisissa Thomas H. Incen kanssa, jonka kanssa Kershaw’lla oli kaksi lasta: kirjailija Richard Ince ja näyttelijä Thomas H. Ince, Jr. Kershaw’n sisko oli näyttelijä Willette Kershaw.


title: Jouni Mölsä

text: Jouni Mölsä (s. Savonlinna) on toimittaja ja Suomen ulkoasiainministeriön viestintäjohtaja syyskuusta 2012. Hänet valittiin tehtävään viisivuotiskaudelle heinäkuussa 2012. Mölsä toimi nimityshetkellä Suomen Lontoon suurlähetystön lehdistöneuvoksen tehtävässä, johon hän siirtyi vuonna 2010 Helsingin Sanomista. Hän toimi vuosina 1997–2010 Helsingin Sanomissa Suomen EU-politiikkaan perehtyneenä toimittajana ja vietti myös neljä kuukautta HS:n Brysselin kiertävänä kirjeenvaihtajana.


title: Jouni Mölsä

text: Vuosina 1993–1997 Mölsä työskenteli BBC World Servicen radiotuottajana Lontoossa. Vuosina 1991–1992 hän oli Helsingin Sanomien rikos- ja oikeustoimittaja.


title: Jouni Mölsä

text: Mölsä on työskennellyt myös Radio Helsingin uutistoimittajana, Radio Cityssä sekä HS:n NYT-liitteessä. Vuosina 2000–2002 hän oli Politiikan toimittajat ry:n puheenjohtaja. Hän oli käsikirjoittamassa vuonna 2006 esitettyä kahdeksanosaista "Rikospoliisi ei laula" -tv-sarjaa yhdessä Jarkko Sipilän kanssa. Lisäksi hän on tehnyt kuusi pienoiskuunnelmaa Ylelle.


title: Jouni Mölsä

text: Koulutukseltaan Mölsä on kauppatieteen maisteri Helsingin kauppakorkeakoulusta (1991). Opiskeluaikanaan hän oli kauppakorkeakoulun ylioppilaskunnan hallituksen puheenjohtaja ja kauppakorkeakoulun hallituksen jäsen. Hän on opiskellut sellonsoittoa Savonlinnan musiikkiopistossa.


title: Juha Ovaskainen

text: Juha Ovaskainen (s. 30. lokakuuta 1961 Helsinki) on suomalainen uimahyppyvalmentaja ja entinen uimahyppääjä. Hän edusti Suomea Los Angelesin olympialaisissa vuonna 1984 ja Soulin olympialaisissa vuonna 1988.


title: Pidot Tornissa

text: Pidot Tornissa on Yrjö Kivimiehen toimittama ja Gummeruksen julkaisema kirja hotelli Tornissa 1937 pidetyn kulttuuripoliittisen keskustelutilaisuuden pohjalta. Keskustelut tallennettiin pikakirjoituksella. Keskustelijat esiintyvät teoksessa salanimillä. Esimerkiksi Tatu Vaaskiven nimimerkki on 'Kirjailija', Cajanderin III hallituksen sisäministerinä tuolloin toimneen Urho Kekkosen 'Ministeri' ja julkaisun toimittaja Kivimiehen 'Konservatiivi'. Muita keskustelijoita olivat Martti Haavio (Dosentti), Lauri Viljanen (Esteetikko), Niilo Mäki (Filosofi), Helvi Hämäläinen (Pikku rouva), Esko Aaltonen (Lehtimies), Sakari Pälsi (Suuri tuntematon), Kustaa Vilkuna (Kansatieteilijä), Lauri Hakulinen (Kielimies), Kaarlo Marjanen (Kriitikko), Olavi Paavolainen (Kulttuurimatkailija), Jussi Teljo (Pessimisti) ja Matti Kurjensaari (Radikaali).


title: Pidot Tornissa

text: Teos kuuluu Gummeruksen "Ihminen ja maailma" -sarjaan sen neljäntenä kirjana. Teoksen nimeen on viitattu myös myöhempien keskustelukirjojen ja poliittisten keskusteluiden yhteydessä: Eino S. Repo toimitti kirjan "Toiset pidot Tornissa" (1954) myös Gummeruksen kustantamana ja Erno Paasilinna Kariston kustantaman "Pidot Aulangolla: viisi keskustelua" vuonna 1963 sekä Otavan kustantaman "Pidot Suomessa" vuonna 1972. Myös klassiseen tekstiin, Platonin dialogiin "Pidot", kytkeytyvä ilmaisu on säilyttänyt kantavuuttaan vuosikymmeniä: Tiina Hallman otsikoi vuonna 1990 arvionsa teoksesta "Ulkopolitiikka murroksessa: Suomi kylmän sodan jälkeen" muodossa 'Ulkopoliittiset pidot Tornissa'.


title: Harri Kolehmainen

text: Harri Kolehmainen (s. 17. elokuuta 1991 Raahe) on suomalainen pesäpalloilija, joka edustaa Superpesiksessä pelaavia Pattijoen Urheilijoita. Kolehmainen on edustanut koko 2010 alkaneen Superpesis-uransa ajan kasvattajaseuraansa Pattijoen Urheilijoita. Hän on saavuttanut 2 SM-pronssia ja A-poikien SM-hopean. Kolehmaisen ulkopelipaikka on etukentällä ja sisäpelissä hän toimii etenijänä. Pelaamissaan 42 Superpesiksen runkosarjaottelussa Kolehmainen on lyönyt yhden ja tuonut viisi juoksua sekä kerännyt 21 kärkilyöntiä. Pelaamissaan 13 pudotuspeliottelussa Kolehmainen on lyönyt ja tuonut yhden juoksun sekä kerännyt seitsemän kärkilyöntiä.


title: Mustasaku

text: Mustasaku ("Chamaepetes unicolor") on Keski-Amerikassa elävä hokkoihin kuuluva kanalintu.


title: Mustasaku

text: Kooltaan mustasaku voi kasvaa noin 64 cm pitkäksi. Väritykseltään linnun hyöhenys on kauttaaltaan kiilävän musta. Vatsa on hieman selkää ja siipiä ruskehtavampi. Nuoret linnut ovat väritykseltään aikuisia lintuja ruskeampia. Nääman iho on paljas ja väriltään sininen ja silmien iirikset ovat punaiset. Mustasakujen jalat ovat vaaleanpunaiset.


title: Mustasaku

text: Mustasakua tavataan Costa Ricasta ja Panamasta. Laji elää kosteissa pilvimetsissä tyypillisesti noin 900–2 250 metrin korkeudessa. Laji viihtyy parhaiten koskemattomissa metsissä, mutta sietää myös paikoitellen hakattuja metsiä. Mustasakut liikkuvat latvustoissa yksin, pareittian tai pieninä ryhminä. Linnun ravintoa ovat hedelmät, joita se etsii puista ja maasta. Mustasakun lisäänymisaika on kevättalvella ja keväällä ja naaras munii 2–3 munaa. Linnun kantaa uhkaavat suurimittainen metsästys ruuaksi ja sopivan elinympäristön pirstaloituminen hakkuiden vuoksi.


title: Mustasaku

text: Mustasakun yksilömäärää ei ole arvioitu, mutta se on levinneisyysalueellaan melko yleinen. Lajin kanta kuitenkin pienenee, mutta vähenemisen vauhti ei ole suuri. Kansainvälinen luonnonsuojeluliitto luokitteleekin lajin elinvoimaiseksi.


title: Niina Härkönen

text: Niina Härkönen (s. 22. toukokuuta 1987 Joensuu) on suomalainen pesäpalloilija. Hänen kasvattajaseuransa on Joensuun Maila. Kesästä 2016 alkaen hän edustaa Seinäjoen Maila-Jusseja.


title: Niina Härkönen

text: Superpesiksen runkosarjassa Härkönen on pelannut kaikkiaan 191 ottelua, joissa on lyönyt 34 ja tuonut 45 juoksua. Kärkilyöntipisteitä hän on kerännyt pelaamissaan runkosarjan otteluissa 474. Superpesiksen pudotuspeleissä Härkönen on pelannut 26 ottelua, joissa on lyönut viisi ja tuonut kolme juoksua. Lisäksi hän on pelaamissaan pudotuspelien otteluissa kerännyt tililleen 47 kärkilyöntipistettä. Härköseltä on leikattu syöpäkasvain kahdesti, vuosina 2014 ja 2015.


title: Jussi-Pekka Maunuksela

text: Jussi-Pekka Maunuksela (s. 10. maaliskuuta 1988 Isokyrö) on suomalainen pesäpalloilija, joka edustaa Superpesiksessä pelaavaa Seinäjoen JymyJusseja. JymyJussien lisäksi Maunuksela on edustanut kaudella 2007 alkaneella Superpesis-urallaan myös Nurmon Jymyä, Seinäjoen Maila-Jusseja ja Ulvilan Pesä-Veikkoja. Maunuksela on ulkopelipaikaltaan ykkösvahti, mutta hän pelaa usein myös joukkueensa etenijäjokerina. Vuosina 2007-2013 pelaamissaan 92 Superpesiksen runkosarjaottelussa Maunuksela om lyönyt viisi ja tuonut 52 juoksua sekä kerännyt 322 kärkilyöntiä. Maunuksela on pelannut myös kolme ottelua Superpesiksen pudotuspeleissä vuonna 2013, joissa hän on tuonut kolme juoksua ja kerännyt yhdeksän kärkilyöntiä.


title: Samantha Lewthwaite

text: Samantha Lewthwaite (tunnetaan myös nimillä Sherafiyah Lewthwaite ja Valkoinen leski, s. 5. joulukuuta 1983, Pohjois-Irlanti – väitetty kuolleeksi 13. marraskuuta 2014, Ukraina) on Lontoon pommi-iskujen yhden tekijän Germaine Lindsayn leski ja eräs maailman etsityimmistä terroristeista. Interpol on etsintäkuuluttanut hänet räjähteiden hallussapidosta Keniassa. Mediassa häntä on kutsuttu Valkoiseksi leskeksi etnisyytensä, itsemurhaiskussa menehtyneen ensimmäisen miehensä perusteella sekä viittauksena tšetšeeniläisten naisterroristien "mustien leskien" mukaisesti.


title: Samantha Lewthwaite

text: Lewthwaite kääntyi 15-vuotiaana muslimiksi. Musliminimekseen hän on ottanut Sherafiyah Lewthwaite. Hän opiskeli myöhemmin 2002 hetken Lontoon yliopiston Lähi-idän, Aasian ja Afrikan tutkimuksen SOAS-laitoksessa. Samana vuonna Lewthwaite tapasi ensimmäisen miehensä Germaine Lindsayn keskustelupalstalla ja pari avioitui muutamaa kuukautta myöhemmin. He saivat esikoispoikansa 2004. 19-vuotias Lindsay teki terrori-iskun 7. heinäkuuta 2005 Lontoossa kolmen muun islamistiterroristin kanssa. Iskussa menehtyi 52, joista Lindsayn itsemurhapommin ollessa tuhoisin surmaten 26 henkilöä. Lewthwaite oli tällöin kahdeksannella kuulla raskaana odottaen pariskunnan toista lasta. Terrori-iskujen jälkeen Samantha Lewthwaite kommentoi järkytyksestään miehensä osallisuudesta iskuihin. Häntä kritisoitiin laajasti hänen myytyään tarinansa uhrina ja miehensä osallisuudesta "suhteellisen uutena käännynnäisenä" The Sunille 30 000 punnalla. Tämän jälkeen hän kuitenkin katosi medialta ja katkaisi yhteytensä sukulaisiinsa.


title: Samantha Lewthwaite

text: Helmikuussa 2012 Nairobin terrorisminvastainen viranomainen antoi pidätysmääräyksen vaaleasta naisesta nimellä Natalie Webb, jonka tiedettiin käyttäneen Etelä-Afrikan väärennettyä passia. Scotland Yardin avulla kenialaisviranomaiset kertoivat henkilön esiintyneen ainakin kolmella muullakin identiteetillä, joista yksi oli Samantha Lewthwaite. Hän oli saapunut Keniaan marraskuussa 2011 ja liittynyt terroristisoluun Mombasassa. Naisen seurassa oli ollut kolme lasta. Kyseinen nainen oli etsintäkuulutettu yhteyksistä terroristisolu Al-Shabaabiin, joka oli suunnitellut kostoiskuja Keniaa vastaan Somaliassa.


title: Samantha Lewthwaite

text: Lewathwaitea ei ole kuitenkaan tuomittu mistään. Hän sai kolmannen lapsena 2009, mutta lapsen isän henkilöllisyyttä ei ole voitu vahvistaa.


title: Samantha Lewthwaite

text: Marraskuussa 2014 venäläinen uutistoimisto Regnum väitti, että Lewthwaite olisi taistellut Ukrainassa Aidar-pataljoonan riveissä ja saanut surmansa separatistitarkka-ampujan luodista. Aidar-pataljoonan komentaja Sergiy Melnychuk on kumonnut huhut ja kertonut, että venäläiset pyrkivät tekaistuilla uutisilla rikkomaan Ukrainan ja Brittien välisiä suhteita.